
ΝΟΜΟΣ ΥΠ’ ΑΡΙΘ. 2266 
Έλεγχος δημόσιου τομέα - Μετατάξεις - Κατάταξη προσω¬ 
πικού με σχέση εργασίας ιδιωτικού δικαίου. 'Αλλες ρυθ¬ 
μίσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΣΩΜΑ ΕΛΕΓΚΤΩΝ ΔΗΜΟΣΙΑΣ ΔΙΟΙΚΗΣΗΣ 
Άρθρο 1 
Αρμοδιότητα 

1. Το Σώμα Ελεγκτών Δημόσιας Διοίκησης (Σ.ΕΛ.Δ.Δ.) έχει 
ως αρμοδιότητα: 

α) την εξέταση περιπτώσεων αδικαιολόγητης παράλειψης, 
καθυστέρησης ή άρνησης παροχής υπηρεσιών, αντιδεοντο¬ 
λογικής συμπεριφοράς ή παραβίασης συνταγματικά κατοχυ¬ 
ρωμένων δικαιωμάτων. 

β) την έρευνα των περιπτώσεων δυσλειτουργίας των υπη¬ 
ρεσιών του δημόσιου τομέα, που αφορούν τον τρόπο διοίκη¬ 
σης, την παραγωγικότητα και αποτελεσματικότητα ή την 
ποιότητα των παρεχόμενων υπηρεσιών, 

γ) τη διενέργεια ελέγχων λειτουργίας των υπηρεσιών του 
δημόσιου τομέα, με σκοπό την απλούστευση των προβλεπό- 
μενων διαδικασιών, 

δ) τη μελέτη προτάσεων για την καλύτερη λειτουργία των 
υπηρεσιών του δημόσιου τομέα (βελτιωτικές προτάσεις). 

2. Στην αρμοδιότητα του Σ.ΕΛ.Δ.Δ. υπάγονται οι υπηρε¬ 
σίες του Δημοσίου και όλων των νομικών προσώπων του δη¬ 
μόσιου τομέα, με εξαίρεση τις διοικητικές υπηρεσίες των δι¬ 
καστηρίων και των εισαγγελιών, τις στρατιωτικές, αστυνομι¬ 
κές και λιμενικές αρχές, καθώς και το Νομικό Συμβούλιο του 
Κράτους, οι υπηρεσίες των οποίων υπάγονται στην αρμοδιό¬ 
τητα του Σ.ΕΛ.Δ.Δ. μόνο για θέματα σχέσεων με τους πολί¬ 
τες. Δεν υπάγονται στην αρμοδιότητα του Σ.ΕΛ.Δ.Δ. η 
Ε.Υ.ΓΙ. και οι υπηρεσίες του Υπουργείου Εξωτερικών για λει¬ 
τουργίες ή ενέργειες που ανάγονται στην άσκηση εξωτερικής 
πολιτικής ή στη διεθνή εκπροσώπηση του Κράτους. 

3. Η αρμοδιότητα του Σώματος Ελεγκτών Δημόσιας Διοίκη¬ 
σης ασκείται αυτεπάγγελτα ή ύστερα από: 

α) Αίτηση, καταγγελία, βελτιωτική πρόταση πολίτη ή πολι¬ 
τών ή ένωσης προσώπων ή νομικού προσώπου ιδιωτικού δι¬ 
καίου που δεν ανήκει στο δημόσιο τομέα ή επαγγελματικής 
οργάνωσης που λειτουργεί με τη μορφή νομικού προσώπου 
δημοσίου δικαίου. 

β) Παραγγελία του μεσολαβητή διοίκησης. 


γ) Πρόταση αρχηγού κόμματος κατά τον Κανονισμό της 
Βουλής. 

δ) Πρόταση Προέδρων Α.Δ.Ε.Δ.Υ., Γ.Σ.Ε.Ε., ΠΑ.Σ.Ε.Γ.Ε.Σ. 
και Σ.Ε.Β.. 

4. Κάθε αίτηση ή καταγγελία που υποβάλλεται στο 
Σ.ΕΛ.Δ.Δ. περιλαμβάνει σύντομη και σαφή περιγραφή των 
πραγματικών περιστατικών στα οποία στηρίζεται και το τυχόν 
αίτημα του προσφεύγοντος. Η αίτηση ή καταγγελία υποβάλ¬ 
λεται μέσα σε ένα (1) έτος αφότου ο αϊτών έλαβε γνώση των 
ενεργειών ή παραλείψεων για τις οποίες προσφεύγει στο 
Σ.ΕΛ.Δ.Δ.. 

5. Αν η Διοικούσα Επιτροπή του Σώματος κρίνει, ύστερα 
από εισήγηση μέλους της ή ύστερα από πρόταση ελεγκτή, η 
οποία συνοδεύεται από σύμφωνη εισήγηση μέλους της, την 
καταγγελία ή το αίτημα ως αόριστα ή προδήλως αβάσιμα, 
μπορεί να αποφασίσει να μη διονεργηθέι έρευνα ή έλεγχος, 
με εξαίρεση των περιπτώσεων β', γ' και δ' της παρ. 3. 

6. ΤοΣ.ΕΛ.Δ.Δ. δεν επιλαμβάνεται θεμάτων που εμπίπτουν 
στην αρμοδιότητα του Ανώτατου Συμβουλίου Επιλογής Προ¬ 
σωπικού (Α.Σ.Ε.Π.). 

7. Το Σ.ΕΛ.Δ.Δ. ασκεί την αρμοδιότητά του με πλήρη ανε¬ 
ξαρτησία και υπάγεται στο Υπουργείο Προεδρίας της Κυβέρ¬ 
νησης. 

Άρθρο 2 

Διοικούσα Επιτροπή - Πρόεδρος - Γραμματεία 

1. Το Σ.ΕΛ.Δ.Δ. διοικείται από πενταμελή Διοικούσα Επι¬ 
τροπή (Δ.Ε.) που αποτελείται από τον πρόεδρο, δύο αντιπρο¬ 
έδρους και δύο εκπροσώπου^ των ελεγκτών ως μέλη και συ¬ 
γκροτείται με απόφαση του Υπουργού Προεδρίας της Κυβέρ¬ 
νησης, που δημοσιεύεται στην Εφημερίδα της Κυβερνή- 
σεως. 

2. Πρόεδρος και αντιπρόεδροι διορίζονται πρόσωπα εγνω¬ 
σμένου κύρους και επαγγελματικής επάρκειας, ιδίως δε πρό¬ 
σωπα τα οποία είναι ή έχουν διατελέσει ανώτατοι ή ανώτεροι 
κρατικοί λειτουργοί ή υπάλληλοι, καθηγητές ή αναπληρωτές 
καθηγητές Α.Ε.Ι. ή ανώτατα στελέχη του δημόσιου τομέα ή 
άλλων δημόσιων οργανισμών και επιχειρήσεων, καθώς και 
πρώην δικαστικοί λειτουργοί. Ο πρόεδρος και οι αντιπρόεδροι 
είναι κρατικοί λειτουργοί αποκλειστικής απασχόλησης για 
όσο χρόνο διαρκεί η θητεία τους, κατά τη διάρκεια της οποίας 
αναστέλλεται αυτοδίκαια η άσκηση αρμοδιοτήτων και η λήψη 
των αποδοχών της δημόσιας θέσης που τυχόν κατέχουν. Ανα¬ 
στέλλεται επίσης η άσκηση ελεύθερου επαγγέλματος. Αν 
πρόκειται για καθηγητές ή αναπληρωτές καθηγητές Α.Ε.Ι., 
απαιτείται προηγούμενη απόφαση του οικείου τμήματος. Οι 
αποδοχές του προέδρου και των αντιπροέδρων καθορίζονται 
με κοινή απόφαση των Υπουργών Προεδρίας της Κυβέρνησης 

και Οικονομικών. Οι επιλεγόμενοι δικαιούνται να προ¬ 
τιμήσουν τις αποδοχές της θέσης που τυχόν κατέχουν. 
Η ιδιότητα του συνταξιούχου δεν αποτελεί κώλυμα 
λήψης πλήρων αποδοχών παράλληλα προς τη σύνταξη. 

3. Ο πρόεδρος και οι αντιπρόεδροι της Δ Ε. επιλέ¬ 
γονται. ύστερα από δημόσια πρόσκληση για υποβολή 
υποψηφιοτήτων, από το Ειδικό Υπηρεσιακό Συμβούλιο 
του άρθρου 29 του ν.2190/1994, στα μέλη του οποίου 
προστίθενται για τη συγκεκριμένη επιλογή και οι τρεις 
αρχαιότεροι γενικοί διευθυντές, ένας από καθένα από 
τα. Υπουργεία Προεδρίας της Κυβέρνησης, Εσωτερικών 
και.Εθνικής Οικονομίας. Οι εκπρόσωποι των ελεγκτών 
εκλέγονται με απόφαση της ολομέλειας του Σώματος. 
Οι επιλεγόμενοι πρόεδρος και αντιπρόεδροι διορίζονται 
με απόφαση του Υπουργού Προεδρίας της Κυβέρνησης. 

Κατά την πρώτη εφαρμογή του παρόντος, η δημόσια 
πρόσκληση δημοσιεύεται σε μία ημερήσια εφημερίδα 
των Αθηνών και μία της Θεσ/νίκης με αυτήν τάσσεται 
δε προθεσμία δεκαπέντε (15) ημερών για την υποβολή 
υποψηφιοτήτων. Το Ειδικό Υπηρεσιακό Συμβούλιο επι¬ 
λέγει τον πρόεδρο και τους αντιπροέδρους μέσα σε 
είκοσι (20) ημέρες από την υποβολή σε αυτό των 
υποψηφιοτήτων. 

4. Με απόφαση του Υπουργού Προεδρίας της Κυ¬ 
βέρνησης, εκδιδόμενη μετά σύμφωνη γνώμη του προέ¬ 
δρου και των αντιπροέδρων του σώματος Ελεγκτών 
Δημόσιας Διοίκησης, που δημοσιεύεται στην Εφημερίδα 
της Κυβερνήσεως, ρυθμίζονται όλα τα θέματα που 
αφορούν την υποβολή των υποψηφιοτήτων, τη δημόσια 
πρόσκληση, τον τρόπο εκλογής των εκπροσώπων των 
ελεγκτών και κάθε άλλη αναγκαία λεπτομέρεια για την 
εφαρμογή των διατάξεων των προηγούμενων παραγρά¬ 
φων. 

5. Η θητεία των μελών της Δ.Ε. είναι πενταετής. Η 
θητεία του προέδρου και των αντιπροέδρων επιτρέπεται 
να ανανεωθεί μία μόνο φορά, για τρία (3) χρόνια με 
απόφαση του Υπουργού Προεδρίας της Κυβέρνησης ύ¬ 
στερα από σύμφωνη γνώμη του συμβουλίου της παρ. 3. 

6. Η Δ.Ε. έχει, ιδίως, τις παρακάτω αρμοδιότητες: 
α) κατευθύνει τη δράση του Σώματος για την καλύτερη 

εκπλήρωση της αποστολής του, 
β) ασκεί εποπτεία και έλεγχο στο Σώμα και αξιολογεί 
το επιτελούμενο από αυτό έργο, 
γ) εκδίδει γενικές οδηγίες και κανονισμούς εσωτερικής 
υπηρεσίας του Σ.ΕΛ.Δ.Δ. για την εύρυθμη λειτουργία 
του, 

δ) αξιολογεί, εγκρίνει, απορρίπτει, τροποποιεί ή α- 
ναπέμπει τις εκθέσεις των ελεγκτών που υποβάλλονται 
σε αυτήν, 

ε) συντάσσει, υποβάλλει στη Βουλή, μέσω του Υ¬ 
πουργού Προεδρίας της Κυβέρνησης, και δημοσιεύει 
ως την 31η Μαρτίου έκθεση, για τις εργασίες του 
Σώματος κατά το προηγούμενο έτος, καθώς και για 
όποια επί μέρους περίπτωση κρίνει αναγκαίο. Η πρώτη 
έκθεση υποβάλλεται ως την 31 Μαρτίου 1996, 
στ) προτείνει στον Υπουργό Προεδρίας της Κυβέρ¬ 
νησης τη λήψη συγκεκριμένων μέτρων για την υλοποίηση 
των προτάσεων που περιλαμβάνονται στις εκθέσεις και 
τις αναφορές των ελεγκτών. 

7. Η Διοικούσα Επιτροπή με τριμελή σύνθεση λει¬ 
τουργούσα σε δύο κλιμάκια, που αποτελούνται από τον 
πρόεδρο, έναν αντιπρόεδρο και έναν ελεγκτή μέλος 
της Δ.Ε. το καθένα, τους οποίους ορίζει ο πρόεδρος, 
καθορίζει, μετά από εισήγηση του αρμόδιου ελεγκτή, 
το ύψος του καταβλητέου χρηματικού ποσού, που προ- 


βλέπεται από την παρ. 7 του άρθρου 5 του ν. 1943/1991, 
νο Καταβάλλεται από τον οικείο φορέα στον αιτούντα 
πολίτη σε περίπτωση που δεν τηρούνται οι προθεσμίες 
του ίδιου άρθρου 5. 

8. Η Δ.Ε. συγκαλείται σε συνεδρίαση από τον πρόεδρο 
ή τον αντιπρόεδρο που τον αναπληρώνει. Ο αριθμός 
των κατά μήνα συνεδριάσεων προσδιορίζεται με κριτήριο 
τον αριθμό των προς συζήτηση υποθέσεων, κατά τρ’όπο 
ώστε να αποκλείονται σώρευση εκκρεμοτήτων και κα¬ 
θυστερήσεις. Στην πρόσκληση περιέχεται η ημερήσια 
διάταξη, η ημερομηνία, η ώρα καΐ' ο τόπος συνεδρίασης. 

Τα πρακτικά των συνεδριάσεων της Δ.Ε. υπογράφονται 
από τον πρόεδρο και το γραμματέα της και κοινοποιού¬ 
νται στο μεσολαβητή διοίκησης. Καθήκοντα γραμματέα 
εκτελεί ο διευθυντής ή υπάλληλος της γραμματείας 
του Σ.ΕΛ.Δ.Δ. ή του Υπουργείου Προεδρίας της Κυ¬ 
βέρνησης. 

9. Ο πρόεδρος της Δ.Ε.: 

α) παρακολουθεί την εκτέλεση των αποφάσεων της 
Δ.Ε., 

β) συντονίζει και κατευθύνει τις εργασίες των τομέων 
του Σ.ΕΛ.Δ.Δ. και δίνει τις εντολές ελεγκτικού - ερευ¬ 
νητικού έργου ή μελέτης στους ελεγκτές, κατά το 
άρθρο 4, 

γ) είναι ο διοικητικός προϊστάμενος των ελεγκτών 
και του προσωπικού της γραμματείας και ασκεί την 
πειθαρχική εξουσία επ' αυτού. Ο πρόεδρος μπορεί να 
επιβάλλει την ποινή της επίπληξης και του προστίμου 
μέχρι και των αποδοχών ενός (1) μηνός, 

δ) εξουσιοδοτεί μέλη της Δ.Ε., ελεγκτές και το διευ¬ 
θυντή της γραμματείας να υπογράφουν, με εντολή 
προέδρου, έγγραφα ή άλλες πράξεις, 

ε) ορίζει τα ειδικότερα καθήκοντα των αντιπροέδρων 
και τους τομείς ευθύνης τους, 

στ) ορίζει έναν από τους αντιπροέδρους ως ανα¬ 
πληρωτή του. 

10. Στο Σ.ΕΛ.Δ.Δ. συνιστάται γραμματεία της οποίας 
προίσταται διευθυντής, που επιλέγεται από τη Διοικούσα 
Επιτροπή για τρία (3) έτη, από τους υπαλλήλους της 
που είναι κατηγορίας ΠΕ με βαθμό Α' και έχουν του¬ 
λάχιστον τέσσερα (4) χρόνια υπηρεσίας στο βαθμό. Αν 
δεν υπάρχουν υπάλληλοι που να πληρούν την προϋ¬ 
πόθεση αυτή εφαρμόζονται αναλόγως οι διατάξεις της 
παρ. 6 του άρθρου 36 του ν. 2190/1994. 

Στο διευθυντή της γραμματείας καταβάλλεται το ε¬ 
πίδομα θέσης ευθύνης προϊσταμένου διεύθυνσης του 
άρθρου 36 του ν. 2190/1994. 

Ο διευθυντής της γραμματείας έχει τα δικαιώματα, 
τις υποχρεώσεις και τα καθήκοντα των προϊσταμένων 
διεύθυνσης των δημόσιων υπηρεσιών. 

Ο διευθυντής παρίσταται στις συνεδριάσεις της Δ.Ε. 
χωρίς δικαίωμα ψήφου. Η γραμματεία του Σ.ΕΛ.Δ.Δ. 
στελεχώνεται από υπαλλήλους του δημόσιου τομέα που 
αποσπώνται στο Σ.ΕΛ.Δ.Δ. κατά παρέκκλιση των κει¬ 
μένων διατάξεων, με απόφαση του Υπουργού Προεδρίας 
της Κυβέρνησης. 

Τα ειδικότερα θέματα οργάνωσης, λειτουργίας και 
στελέχωσης της γραμματείας ρυθμίζονται με απόφαση 
του Υπουργού Προεδρίας της Κυβέρνησης. 

Η πρώτη μετά την έναρξη ισχύος του παρόντος 
νόμου στελέχωση της γραμματείας γίνεται ύστερα από 
πρόσκληση εκδήλωσης ενδιαφέροντος για απόσπαση 
στη γραμματεία, που απευθύνεται σε όλες τις υπηρεσίες 
του δημόσιου τομέα 

Αν δεν εκδηλώσει ενδιαφέρον ο απαιτούμενος αριθμός 

υπαλλήλων, η Δ.Ε. προτείνει στον Υπουργό Προεδρίας 
της Κυβέρνησης κατάλογο υπαλλήλων προς απόσπαση 
από όλες τις υπηρεσίες του δημόσιου τομέα. 

Άρθρο 3 

Επιλογή και καθήκοντα ελεγκτών 

1. Το Σ.ΕΛ.ΔίΔ. 'ΰυγκροτείται από εκατό (100) ελε¬ 
γκτές, οι οποίο» είναι μόνιμοι υπάλληλοι, αποσπώμενοι, 
κατά παρέκκλιση από τις κείμενες διατάξεις, από δη- 
μόςιες υπηρεσίες, Ν.Π.Δ.Δ. και Ο.Τ.Α. α' και β' βαθμού, 
κατηγορίας ΠΕ με βαθμό Α', κατά το χρόνο λήξεως 
της προθεσμίας υποβολής της αίτησης ή απόφοιτοι της 
Εθνικής Σχολής Δημόσιας Διοίκησης ή υπάλληλοι νο¬ 
μικών προσώπων ιδιωτικού δικαίου, υπαγομένων στην 
παρ.1 του άρθρου 14 του ν.2190/1994 πτυχιούχοι Α.Ε.Ι. 
με δεκατετραετή τουλάχιστον συνολική υπηρεσία. Οι 
•εκάστοτε επιλεγόμενοι αποσπώνται με ενιαία πράξη 
του Υπουργού Προεδρίας της Κυβέρνησης. Για να 
επιλεγεί υπάλληλος ως ελεγκτής πρέπει να έχει δια- 
κριθεί για την επαγγελματική του κατάρτιση και επίδοση, 
καθώς και για το ήθος του. 

2. Οι ενδιαφερόμενοι υποβάλλουν αίτηση στη γραμ¬ 
ματεία του Σ.ΕΛ.Δ.Δ., ύστερα από δημόσια πρόσκληση, 
στην οποία περιέχεται ο αριθμός των υπαλλήλων που 
θα αποσπασθο,ύν ως ελεγκτές, τα προσόντα που α¬ 
παιτούνται, καθώς και η προθεσμία προς υποβολή αί¬ 
τησης από τους ενδιαφερομένους. Η πρόσκληση κοι¬ 
νοποιείται σε όλες τις υπηρεσίες του δημόσιου τομέα 
και δημοσιεύεται σε δύο τουλάχιστον ημερήσιες εφη¬ 
μερίδες. 

Η αίτηση των ενδιαφερομένων συνοδεύεται από α¬ 
ναλυτικό βιογραφικό σημείωμα που πρέπει να περιέχει 
ιδίως στοιχεία σχετικά με τις σπουδές, την υπηρεσιακή 
κατάσταση, το είδος των ασκούμενων καθηκόντων, τις 
υπηρεσιακές επιδόσεις, τη γνώση ξένων γλωσσών και 
από αντίγραφο του πτυχίου τους. Αντίγραφο της αίτησης 
υποβάλλεται προς την υπηρεσία τους. Η αρμόδια διεύ¬ 
θυνση της υπηρεσίας ή του νομικού προσώπου, όπου 
υπηρετούν οι αιτούντες την απόσπασή τους στο 
Σ.ΕΛ.Δ.Δ., διαβιβάζει στο Υπουργείο Προεδρίας της 
Κυβέρνησης βεβαίωση για τα βασικά στοιχεία που προ¬ 
κύπτουν από το προσωπικό μητρώο των ενδιαφερομέ¬ 
νων σχετικά με το χρόνο υπηρεσίας, την εν γένει 
υπηρεσιακή τους απόδοση, καθώς και τυχόν πειθαρχικές 
ποινές που τους έχουν επιβληθεί. 

3. Οι ελεγκτές επιλέγονται από πενταμελή επιτροπή, 
που αποτελείται από τον πρόεδρο, τους αντιπροέδρους 
της Δ.Ε. του Σ.ΕΛ.Δ.Δ. και το νεότερο γενικό διευθυντή 
καθενός από τα Υπουργεία Προεδρίας της Κυβέρνησης 
και Εθνικής Οικονομίας. Καθήκοντα γραμματέα ασκεί ο 
γραμματέας της Δ.Ε.. 

Η επιτροπή επιλογής, αφού προβεί σε προεπιλογή 
των υποψηφίων βάσει των τυπικών προσόντων που 
προκύπτουν από τα στοιχεία που έχουν υποβάλει με 
την αίτησή τους, καλεί τους προεπιλεγέντες σε προ¬ 
φορική συνέντευξη. Στη συνέχεια η επιτροπή εκτιμά το 
σύνολο των τυπικών και ουσιαστικών προσόντων των 
υποψηφίων και την ικανότητά τους σε σχέση με το 
αντικείμενο του Σ.ΕΛ.Δ.Δ. και επιλέγει, με ειδική και 
εμπεριστατωμένη αιπολογία, τους καταλληλότερους. Ο 
πίνακας των επιλεγομένων τοιχοκολλάται στο Υπουρ¬ 
γείο Προεδρίας της Κυβέρνησης και δημοσιεύεται υ¬ 
ποχρεωτικούς σε δύο ημερήσιες εφημερίδες Με κοινή 
απόφαση των Υπουργών Προεδρίας της Κυβέρνησης 


και Οικονομικών καθορίζεται, κατά παρέκκλιση των κει¬ 
μένων διατάξεων, αποζημίωση για τον πρόεδρο, τους 
αντιπροέδρους, τα μέλη των τριμελών κλιμακίων της 
Δ.Ε. (παρ. 7 του άρθρου 2), της επιτροπής επιλογής 
και το προσωπικό της γραμματείας. 

4. Οι επιλεγόμενοι αποσπώνται στο Σ.ΕΛ.Δ.Δ. για 
διάστημα τριών (3) ετών. Παράταση για μία ακόμη τριετία 
επιτρέπεται έως το μισό του συνολικού αριθμού των 
ελεγκτών, ύστερα από απόφαση της επιτροπής επιλο¬ 
γής· 

Εξαιρούνται οι ελεγκτές απόφοιτοι της Εθνικής.Σχο- 
λής Δημόσιας Διοίκησης, των οποίων η απόσπαση δεν 
επιτρέπεται να παραταθεί πέραν της τριετίας. Η από¬ 
σπαση είναι υποχρεωτική για την υπηρεσία από την 
οποία προέρχεται ο υπάλληλος που επιλέχθηκε για το 
Σ.ΕΛ.Δ.Δ.. 

Ο χρόνος της απόσπασης λογίζεται για κάθε συνέπεια 
ως χρόνος συνεχούς και πραγματικής υπηρεσίας στην 
οργανική θέση του επιλεγέντος ως ελεγκτή. Ανάκληση 
της απόσπασης μπορεί να γίνει μόνο για εξαιρετικούς 
λόγους μετά από αιτιολογημένη εισήγηση της Δ.Ε. ή 
μετά από σχετική αίτηση του ενδιαφερομένου ελεγκτή. 

5. Οι αποσπώμενοι στο Σ.ΕΛ.Δ.Δ. λαμβάνουν το μισθό 
και όλες τις τυχόν επιπλέον τακτικές αποδοχές, καθώς 
και τα κάθε φύσης τακτικά επιδόματα και απολαυές της 
οργανικής τους θέσης που καταβάλλονται πάγια και τα 
οποία εξακολουθούν να καταβάλλονται από την υπη¬ 
ρεσία, από την οποία αποσπώνται. Οι αποσπώμενοι 
λαμβάνουν επίσης ειδική πρόσθετη αμοιβή που ορίζεται 
κατά παρέκκλιση από τις κείμενες διατάξεις, με κοινή 
απόφαση των Υπουργών Προεδρίας της Κυβέρνησης 
και Οικονομικών και καταβάλλεται από το Υπουργείο 
Προεδρίας της Κυβέρνησης. Η εκτός έδρας αποζημίωση 
και τα οδοιπορικά των ΕΛ.Δ.Δ., καθώς και η διαδικασία 
δικαιολόγησής τους, καθορίζονται σύμφωνα με τις κεί¬ 
μενες διατάξεις. 

6. Οι ελεγκτές αξιολογούνται από τον πρόεδρο της 
Δ.Ε., σύμφωνα με τις εκάστοτε ισχύουσες διατάξεις 
που ορίζουν το χρόνο, τον τύπο, το περιεχόμενο και 
τη διαδικασία σύνταξης των εκθέσεων και ^γενικότερα 
το σύστημα αξιολόγησης του φορέα στον οποίο ανήκουν 
οργανικά. Η επιτροπή επιλογής αξιολογεί επίσης κάθε 
χρόνο το συνολικό έργο κάθε ελεγκτή. Με απόφαση 
του Υπουργού Προεδρίας της Κυβέρνησης, ύστερα από 
πρόταση της Δ.Ε., ρυθμίζονται τα κριτήρια, ο τύπος, ο 
τρόπος και οι αναγκαίες λεπτομέρειες για την αξιολό¬ 
γηση αυτή. 

Άρθρο 4 

Ελεγκτική διαδικασία 

1. Οι ελεγκτές διενεργούν έρευνες και ελέγχους στις 
υπηρεσίες που υπάγονται στον τομέα δραστηριότητας 
στον οποίο, σύμφωνα με την παρ. 13 του παρόντος 
άρθρου, είναι τοποθετημένοι και μελέτες βελτιωτικών 
προτάσεων, ύστερα από εντολή ανάθεσης ερευνητι- 
κού-ελεγκτικού έργου ή μελέτης από τον πρόεδρο της 
Δ.Ε. του Σ.ΕΛ.Δ.Δ.. 

2. Η εντολή δίδεται σε έναν ελεγκτή ή σε κλιμάκιο 
ελεγκτών, ανάλογα με την έκταση του εξεταζόμενου 
προβλήματος. Με την εντολή καθορίζεται και ο συγκε¬ 
κριμένος χρόνος μέσα στον οποίο πρέπει να περατωθεί 
το έργο με την υποβολή της κατά την παρ.8 του 
παρόντος άρθρου έκθεσης ο οποίος και δεν μπορεί να 
υπερβαίνει τις τριάντα (30) ημέρες. 

3. Ο οριζόμενος ελεγκτής ή το κλιμάκιο ελεγκτών 

για την εκπλήρωση του έργου τους δύνανται να επι¬ 
σκέπτονται την υπηρεσία όπου παρουσιάστηκε το πρό¬ 
βλημα. 

Κατά τη διάρκεια της έρευνας ή του ελέγχου μπορούν 
επίσης να ζητούν πληροφορίες, στοιχεία και απόψεις 
από τους αρμόδιους υπαλλήλους της υπηρεσίας, να 
ζητούν εξηγήσεις και να συνεργάζονται με υπηρεσίες 
που εμπλέκονται στην εξεταζόμενη υπόθεση ή και με 
πολίτες που προσφέρονται να υποβοηθήσουν το έργο 
του ελέγχου. 1 Απόρρητα έγγραφα ή άλλα στοιχεία επι¬ 
δεικνύονται και αναγιγνώσκονται ελεύθερα από αυτούς, 

1 εκτός αν αφορούν ζητήματα άσκησης εξωτερικής πο¬ 
λιτικής, εθνικής άμυνας ή δημόσιας ασφάλειας. 

4. Η αίτηση στο Σ.ΕΛ.Δ.Δ. δεν συνιστά αίτηση θε¬ 
ραπείας ή άλλη διοικητική προσφυγή, δεν αναστέλλει 
την προθεσμία άσκησης ένδικων βοηθημάτων ή μέσων 
και δεν διακόπτει την παραγραφή των σχετικών αξιώ¬ 
σεων. 

5. Για την υποβολή αίτησης στο Σ.ΕΛ.Δ.Δ. δεν απαι¬ 
τείται να έχει ασκηθεί προηγουμένως διοικητική προ¬ 
σφυγή ή αίτηση θεραπείας. 

6. Σε περίπτωση εκκρεμοδικίας ή αν έχει εκδοθεί 
δικαστική απόφαση για το ίδιο αντικείμενο της αίτησης 
ενώπιον του Σ.ΕΛ.Δ.Δ. δεν διενεργείται έλεγχος, δια¬ 
κόπτεται δε αν έχει αρχίσει. 

7. Διαφορές υπαλλήλων, των υπηρεσιών που υπάγο¬ 
νται στην αρμοδιότητα του Σ.ΕΛ.Δ.Δ., με την υπηρεσία 
τους, για θέματα υπηρεσιακής τους κατάστασης, δεν 
υπάγονται στην αρμοδιότητα του Σ.ΕΛ.Δ.Δ . 

8. Μετά το πέρας της έρευνας ή του ελέγχου ο 
ελεγκτής συντάσσει έκθεση, στην οποία περιλαμβάνεται 
περιγραφή της υπόθεσης, τα στοιχεία που εξετάσθηκαν, 
οι εξηγήσεις που τυχόν δόθηκαν και γενικώς οι ενέργειες 
που έγιναν για την εξέταση της υπόθεσης, καθώς και 
οι διαπιστώσεις τυχόν παραλείψεων, καθυστερήσεων ή 
παρανομιών και προτάσεις για συγκεκριμένες λύσεις 
προβλημάτων που τυχόν διαπιστώθηκαν. 

Οι ελεγκτές υποβάλλουν τις εκθέσεις τους στη Δ Ε. 
και με πρόσκλησή της, τις υποστηρίζουν προφορικά 
ενώπιον της. Η Δ.Ε., αν εγκρίνει την έκθεση, γνωστο¬ 
ποιεί το σχετικό πόρισμά της στον καθ' ύλη αρμόδιο 
υπουργό ή υπουργούς και στις εμπλεκόμενες υπηρεσίες, 
στο μεσολαβητή διοίκησης, στον αρχηγό κόμματος, στο 
νομικό πρόσωπο ή στον πολίτη που τυχόν προκάλεσαν 
τη σχετική διαδικασία. 

9. Αρχηγοί κομμάτων κατά τον Κανονισμό της Βουλής 
μπορούν να ζητήσουν αντίγραφα πορισμάτων της Δ.Ε. 
του Σ.ΕΛ.Δ.Δ., τα οποία και τους αποστέλλονται μέσω 
του Προέδρου της Βουλής. 

10. Οι υπηρεσίες υποχρεούνται το ταχύτερο δυνατόν 
και, σε κάθε περίπτωση, το αργότερο μέσα σε τέσσερις 
(4) μήνες από τη γνωστοποίηση σε αυτές των πορι¬ 
σμάτων της Δ.Ε. να ενημερώσουν τη Δ.Ε., το μεσολαβητή 
διοίκησης, τον Υπουργό Προεδρίας της Κυβέρνησης 
και τον αρμόδιο κατά περίπτωση υπουργό, καθώς και 
τον αρχηγό κόμματος, τους προέδρους Α.Δ.Ε.Δ.Υ., 
Γ.Σ.Ε.Ε., ΠΑ.Σ.Ε.Γ.Ε.Σ. και Σ.Ε.Β., το νομικό πρόσωπο 
ή τον πολίτη, που τυχόν προκάλεσαν τη διαδικασία, 
σχετικά με την εφαρμογή των προτάσεων του πορί¬ 
σματος. 

11. Οι δημόσιες υπηρεσίες και τα νομικά πρόσωπα 
του δημόσιου τομέα οφείλουν να παρέχουν όλα τα 
απαραίτητα για το έργο των ελεγκτών στοιχεία, διευ¬ 
κρινίσεις και διευκολύνσεις. Οι ελεγκτές, εφόσον το 
κρίνουν απαραίτητο για την αποτελεσματική εκτέλεση 


του έργου τους και ύστερα από σχετική έγκριση της 
Δ.Ε. του Σ.ΕΛ.Δ.Δ., μπορούν να ζητήσουν τη βοήθεια 
του αρμόδιου επιμελητηρίου ή άλλου φορέα του δημό¬ 
σιου τομέα. 

12. Οι ελεγκτές υποχρεούνται να διαφυλάσσουν τα 
διάφορα επαγγελματικά και άλλα απόρρητα. Η διενέργεια 
του ελέγχου είναι απόρρητη μόνον έως τη λήψη από¬ 
φασης από τη ΔΈ.." 

13. Ο Πρόεδρος της Δ.Ε. κατανέμει τους ελεγκτές 
σε τομείς δραστηριοτήτων. Οι τομείς αυτοί, στους 
οποίους υπάγονται και τα εποπτευόμενα από τα αντί¬ 
στοιχα υπουργεία νομικά πρόσωπα, είναι οι εξής: 

α) Τομέας Μορφωτικών Υποθέσεων (Υπουργεία Ε¬ 
θνικής Παιδείας και θρησκευμάτων και Πολιτισμού). 

β) Τομέας Εθνικής Αμυνας και Εξωτερικών Υποθέ¬ 
σεων (Υπουργεία Εξωτερικών, Εθνικής Αμυνας, Μακε¬ 
δονίας-Θράκης και Αιγαίου). 

γ) Τομέας Οικονομικών Υποθέσεων (Υπουργεία Ε¬ 
θνικής Οικονομίας, Οικονομικών, Περιβάλλοντος, Χω¬ 
ροταξίας και ΔημόσιωνΈργων και Τουρισμού). 

δ) Τομέας Κοινωνικών Υποθέσεων (Υπουργεία Υγείας, 
Πρόνοιας και Κοινωνικών Ασφαλίσεων, Εργασίας, Με¬ 
ταφορών και Επικοινωνιών). 

ε) Τομέας Δημόσιας Διοίκησης, Δημόσιας Τάξης και 
Δικαιοσύνης (Υπουργεία Προεδρίας της Κυβέρνησης, 
Εσωτερικών, Δημόσιας Τάξης, Δικαιοσύνης, Τύπου και 
Μέσων Μαζικής Ενημέρωσης). 

στ)Τομέας Παραγωγής και Εμπορίου (Υπουργεία 
Γεωργίας, Βιομηχανίας, Ενέργειας και Τεχνολογίας, Ε¬ 
μπορίου και Εμπορικής Ναυτιλίας). 

14. Οι αντιπρόεδροι και τα μέλη της Δ.Ε. του Σ.ΕΛ.Δ.Δ. 
έχουν την ευθύνη της ορθολογικής κατανομής του 
έργου του Σώματος, της επίβλεψης της απρόσκοπτης 
διεξαγωγής του έργου των ελεγκτών και γενικώς το 
συντονισμό της ελεγκτικής διαδικασίας. 

15. Με ευθύνη των αρμοδίων για το συντονισμό 
συντάσσονται, κατά τομέα δραστηριότητας, εξαμηνιαίες 
εκθέσεις που υποβάλλονται στη Δ.Ε. του Σ.ΕΛ.Δ.Δ.. 

Στις εκθέσεις περιλαμβάνονται και προτάσεις για την 
επίλυση προβλημάτων κακής διοίκησης, δυσλειτουργίας 
ή παροχής χαμηλής ποιότητας υπηρεσιών του δημόσιου 
τομέα, οι οποίες είναι σχετικές με τους ελέγχους που 
έχει διενεργήσει ο κάθε τομέας. 

16. Με απόφαση του Υπουργού Προεδρίας της Κυ¬ 
βέρνησης. ύστερα από πρόταση της διοικούσας επι¬ 
τροπής του Σ.ΕΛ.Δ.Δ., είναι δυνατόν να ιδρύονται κλι¬ 
μάκια Ελεγκτών Δημόσιας Διοίκησης σε έδρα Περιφέ¬ 
ρειας. Η οργάνωση, στελέχωση και λειτουργία των 
κλιμακίων αυτών ρυθμίζονται με την ίδια απόφαση. 

Άρθρο 5 

Υπεράσπιση των ελεγκτών ενώπιον 
των δικαστηρίων 

Οι ελεγκτές δημόσιας διοίκησης, στις περιπτώσεις 
που διώκονται για πράξεις ή παραλείψεις κατά την 
έκπλήρωση των καθηκόντων τους και προς το συμφέρον 
της υπηρεσίας παρίστανται ενώπιον των ποινικών δι¬ 
καστηρίων με μέλη του Νομικού Συμβουλίου του Κράτους 
εάν το ζητήσουν και υπό την απαράβατη προύπόθεση 
ότι θα εγκριθεί η αίτησή τους από τον Πρόεδρο τούτου. 

Άρθρο 6 

Μεσολαβητής διοίκησης 

1 Μεσολαβητής διοίκησης διορίζεται με απόφαση του 

Υπουργού Προεδρίας της Κυβέρνησης ο υποδεικνυό¬ 
μενος από τον Πρόεδρο της Βουλής με βαθμό και 
αποδοχές Γενικού Γραμματέα Υπουργείου, ανακαλείται 
δε με όμοια απόφαση. Ο μεσολαβητής διοίκησης δεν 
μετέχει και δεν επεμβαίνει με οποιονδήποτε τρόπο στις 
διαδικασίες ελέγχου,του Σ.ΕΛ.Δ.Δ. ούτε στις συνεδριά¬ 
σεις της Δ.Ε. του Σ.ΕΛ.Δ.Δ. κατά τη συζήτηση για τη 
διαμόρφωση και για τη λήψη οποιοσδήποτε απόφασης. 

Το τελευταίο εδάφιο της παραγράφου 2 του άρθρου 
2 εφαρμόζεται και για το μεσολαβητή διοίκησης. 

2, Οι αρμοδιότητες του μεσολαβητή διοίκησης είναι, 
ιδίως: 

α) να ζητεί στο Σ.ΕΛ.Δ.Δ. τη διεξαγωγή ελέγχων και 
ερευνών, και να διαβιβάζει παραγγελίες υπουργών, 

β) να αναπτύσσει τη γνώμη του για τις εκθέσεις των 
ελεγκτών, γραπτά ή και προφορικά, ενώπιον της Δ.Ε. 
του Σ.ΕΛ.Δ.Δ., 

' γ) να ζητεί από τη Δ.Ε. του Σ.ΕΛ.Δ.Δ. επανέλεγχο 
υπόθεσης, όταν, κατά την κρίση του, ο πρώτος έλεγχος 
δεν απέβη ικανοποιητικός, 

δ) να μεσολαβεί στη διοίκηση για συμμόρφωση προς 
τις αποφάσεις ή προτάσεις της Δ.Ε. του Σ.ΕΛ.Δ.Δ. ή 
και για την ικανοποίηση εξατομικευμένων αιτημάτων ως 
προς τα οποία ο έλεγχος αποδείχθηκε βάσιμος. 

ε) να ελέγχει τη διοίκηση ως προς τη συμμόρφωσή 
της στις εκτελεστές αποφάσεις των δικαστηρίων της- 
χώρας. 

Άρθρο 7 

Μεταβατικές διατάξεις 

1. Κατά την πρώτη μετά την έναρξη ισχύος του νόμου 
αυτού επιλογή ελεγκτών κρίνονται πρώτα όλοι ανεξαί- 
ρετα οι υπηρετούντες, από τους οποίους μπορεί να 
καλυφθεί το μισό του συνολικού αριθμού των ελεγκτών 
που συγκροτούν το Σ.ΕΛ.Δ.Δ.. Για τον αριθμό των 
ελεγκτών που απομένει ως τη συμπλήρωση των εκατό 
(100) προσκαλούνται οι ενδιαφερόμενοι, με τη δημόσια 
ανακοίνωση του άρθρου 3, να υποβάλουν αίτηση. 

Όσοι από τους υπηρετούντες επιλεγούν, παραμένουν 
αποσπασμένοι στο Σ.ΕΛ.Δ.Δ. για μία τριετία μόνο, χωρίς 
δυνατότητα παράτασης της απόσπασής τους κατά το 
άρθρο 3 παρ. 4, εφόσον η μέχρι τη δημοσίευση του 
παρόντος απόσπασή τους έχει υπερβεί τα δύο (2) έτη. 
Η απόσπαση των λοιπών λήγει αυτοδικαίως από την 
ημέρα που τοιχοκολλάται ο σχετικός πίνακας επιλογής. 

2. Η ολομέλεια του Σ.ΕΛ.Δ.Δ. για την εκλογή των 
ελεγκτών - μελών της Δ.Ε. συγκαλείται μέσα σε δέκα 
(10) ημέρες από την ολοκλήρωση της απόσπασης των 
ελεγκτών που επιλέγηκαν μετά την έναρξη ισχύος του 
παρόντος νόμου. 

3. Ως την πρώτη μετά την έναρξη ισχύος του παρόντος 
εκλογή των ελεγκτών - μελών της Δ.Ε. από την 
ολομέλεια του Σ.ΕΛ.Δ.Δ., η Δ.Ε. θεωρείται νομίμως 
συγκροτημένη και λειτουργεί χωρίς τα μέλη αυτά, μόνο 
με τον πρόεδρο και τους δύο αντιπροέδρους. Επίσης, 
το κλιμάκιο της Δ.Ε. της παρ.7 του άρθρου 2 συγκροτείται 
από τον πρόεδρο και τους δύο αντιπροέδρους. 

Ως το διορισμό του προέδρου και των δύο αντιπροέ¬ 
δρων της Δ.Ε., τις σχετικές αρμοδιότητες της Δ.Ε. και 
των κλιμακίων της ασκεί η λειτουργούσα κατά την 
έναρξη ισχύος του παρόντος νόμου Διοικούσα Επιτροπή 
:ι.ι- ί 7 ΓΛ Δ Δ. (άρθρο 12 Απόφασης Υπουργού Προε¬ 
δρίας της Κυβέρνησης Φ. 10-1/15718/1993) και η Επι¬ 
τροπή του άρθρου 5 του ν. 1943/1991. 

4. Ως τη στελέχωση της γραμματείας του Σ.ΕΛ.Δ.Δ 


κατά τις διατάξεις του παρόντος, τις σχετικές αρμο¬ 
διότητες εξακολουθεί να ασκεί το Τμήμα Γραμματείας 
Ελεγκτών Δημόσιας Διοίκησης της Διεύθυνσης Διοικη¬ 
τικού του Υπουργείου Προεδρίας της Κυβέρνησης. 

Άρθρο 8 
Ειδικές διατάξεις 

1. Ως δημόσιος τομέας κατά την έννοια του παρόντος 
κεφαλαίου νοούνται ά δημόσιες υπηρεσίες και τα νομικά 
πρόσωπα του άρθρου 14 παρ.1 του ν. 2190/1994 (ΦΕΚ 
28 Α ). 

2. Από την έναρξη ισχύος του παρόντος νόμου 
καταργούνται: 

α) Οι Επιτροπές Κοινωνικού Ελέγχου του άρθρου 9 
του ν. 1943/1991, οι ειδικές επιτροπές υποβοήθησης 
για την απλούστευση της νομοθεσίας της παρ. 3 του 
άρθρου 12 του ν. 1943/1991, η επιτροπή αναδιοργά¬ 
νωσης νομικών προσώπων του δημόσιου τομέα του 
άρθρου 4 του ν. 1943/1991, η επιτροπή του κώδικα 
σχέσεων δημόσιας διοίκησης-πολιτών της παρ. 1 του 
άρθρου 12 του ν. 1943/1991, 
β) το άρθρο 17 παρ.1 έως 10 του ν.1735/1987, 
γ) το άρθρο 84 του ν.1892/1990, 
δ) οι παράγραφοι 1 έως 5 του άρθρου 4, οι παράγραφοι 
11 και 13 του άρθρου 5, τα άρθρα 8, 9 και η παράγραφος 
1 του άρθρου 11 του ν. 1943/1991. 

ε) κάθε άλλη διάταξη αντίθετη προς τις ρυθμίσεις 
του παρόντος κεφαλαίου. 

ΚΕΦΑΛΑΙΟ Β' 

ΜΕΤΑΤΑΞΕΙΣ 

Άρθρο 9 

Μετατάξεις - Προϋποθέσεις - Διαδικασία 

1. Μετά την έκδοση των νέων οργανισμών των 
υπουργείων και των Ν.Π.Δ.Δ. όπως ορίζεται από τις 
διατάξεις της παραγράφου 11 του παρόντος άρθρου 
και των Ο.Τ.Α. β' βαθμού, όπως ορίζεται στο άρθρο 39 
του ν. 2218/1994 και στην παράγραφο 16 ίου άρθρου 
6 του ν. 2240/1994 και υπό τις προϋποθέσεις των 
επόμενων παραγράφων του παρόντος άρθρου επιτρέ¬ 
πεται η μετάταξη τακτικών υπαλλήλων: 

α) Από υπουργείο σε άλλο υπουργείο* ή Ν Π Δ Δ ή 
Ο.Τ.Α.. 

β) Από Ν.Π.Δ.Δ. σε υπουργείο ή άλλο Ν.Π.Δ Δ ή 
Ο.Τ.Α.. 

γ) Από Ο.Τ.Α. την Κ.Ε.Δ.Κ.Ε. ή τις Τ.Ε.Δ.Κ. σε υπουργείο 
ή Ν.Π.Δ.Δ. ή άλλο Ο.Τ.Α. ή Κ.Ε.Δ.Κ.Ε. ή Τ.Ε.Δ.Κ.. 

δ) Από νομικά πρόσωπα ιδιωτικού δικαίου, που υπά¬ 
γονται στις περιπτώσεις δ', ε' και στ' της παρ. 1 του 
άρθρου 14 του ν. 2190/1994, περιλαμβανομένης και 
της Προνομιούχου Ανώνυμης Εταιρείας Γενικών Απο¬ 
θηκών της Ελλάδος, σε υπουργεία ή Ν.Π.Δ.Δ. ή Ο.Τ.Α.. 

2. Η μετάταξη διενεργείται, είτε με αίτηση του υπαλ¬ 
λήλου, είτε ύστερα από εκτίμηση των υπηρεσιακών 
αναγκών με τους όρους και τη διαδικασία των επόμενων 
παραγράφων. 

Οι ενδιαφερόμενοι υπάλληλοι υποβάλλουν την αίτηση 
μετάταξης στην υπηρεσία στην οποία ανήκουν οργανικά. 
Οι αιτήσεις υποβάλλονται κάθε τριετία το πρώτο δε¬ 
καήμερο του μήνα Νοεμβρίου. Κατά την πρώτη εφαρμογή 
του νόμου οι αιτήσεις για μετατάξεις σε υπουργεία 
υποβάλλονται το πρώτο δεκαήμερο του Δεκεμβρίου 



3954 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1995 και για μετατάξεις σε Ν.Π.Δ.Δ. και Ο.Τ.Α. το πρώτο 
δεκαήμερο του Σεπτεμβρίου 1996. 

Η αίτηση μετάταξης περιλαμβάνει έως δύο προτιμήσεις 
κατά τη σειρά της αναγραφής τους. 

3. Για τη μετάταξη απαιτείται: 

α) Η ύπαρξη κενής θέσης. Στην περίπτωση της 
μετάταξης με αίτηση του υπαλλήλου, αν δεν υπάρχει 
κενή θέση, είναι δυνατή η μετάταξη με ταυτόχρονη 
μεταφορά της κατεχόμενης θέσης, κατά τα οριζόμενα 
στο τελευταίο εδάφιο της παρ. 16 του παρόντος άρθρου, 

β) η κατοχή από τον υπάλληλο βαθμού ανώτερου 
από τον εισαγωγικό σε περίπτωση μετάταξης ύστερα 
από αίτηση, 

γ) η σύμφωνη γνώμη του υπηρεσιακού συμβουλίου 
της υπηρεσίας ή του νομικού προσώπου όπου ανήκει 
οργανικά ο υπάλληλος και 

δ) σε περίπτωση μετάταξης ύστερα από αίτηση υ¬ 
παλλήλου η σύμφωνη γνώμη του υπηρεσιακού συμβου¬ 
λίου της υπηρεσίας ή του νομικού προσώπου όπου 
ζητείται η μετάταξη του υπαλλήλου. 

Για μετάταξη από ή σε Ν.Π.Δ.Δ. ή Ο.Τ.Α. απαιτείται 
και η γνώμη του οργάνου διοίκησης των οικείων Ν.Π.Δ.Δ. 
ή Ο.Τ.Α. του αρμοδίου για την υπηρεσιακή κατάσταση 
των υπαλλήλων. 

Σε περίπτωση κατά την οποία σε νομικά πρόσωπα 
των περιπτώσεων δ', ε' και στ' της παρ. 1 του άρθρου 
14 του ν. 2190/1994-δεν λειτουργεί υπηρεσιακό συμ¬ 
βούλιο, απαιτείται γνωμοδότηση του συλλογικού οργά¬ 
νου διοίκησης. 

Αν υπάρξει διαφωνία μεταξύ των υπηρεσιακών συμ¬ 
βουλίων για συγκεκριμένη μετάταξη, που γίνεται με 
αίτηση του υπαλλήλου, αυτή αίρεται από την επιτροπή 
της παρ. 15 του παρόντος. Στην περίπτωση αυτή 
εκπρόσωποι των αρμόδιων υπηρεσιών, που μπορεί να 
καλούνται από την επιτροπή, εκθέτουν διαδοχικά τις 
απόψεις των υπηρεσιών τους. Νομικά πρόσωπα δημοσίου 
δικαίου μπορούν να ζητήσουν την εκπροσώπησή τους 
από υπάλληλο του υπουργείου που τα εποπτεύει. 

4. Τα υπουργεία και τα Ν.Π.Δ.Δ. υποχρεούνται να 
καταρτίζουν και να αποστέλλουν στο Υπουργείο Προε¬ 
δρίας της Κυβέρνησης, κάθε τριετία το πρώτο δεκαήμερο 
του μήνα Οκτωβρίου, κατά την πρώτη εφαρμογή δε του 
νόμου το πρώτο δεκαήμερο του Οκτωβρίου 1995 τα 
υπουργεία και το πρώτο δεκαήμερο του Ιουλίου 1996 
τα Ν.Π.Δ.Δ. και Ο.Τ.Α., πίνακα που περιλαμβάνει: 

α) τον αριθμό των κενών θέσεων που επιβάλλεται 
να πληρωθούν, ή και επιπλέον ανάγκες της υπηρεσίας, 
κατά κεντρική υπηρεσία ή νομό, κατηγορία, κλάδο και 
ειδικότητα, η κάλυψη των οποίων μπορεί να γίνει με 
μετάταξη υπαλλήλων από άλλα υπουργεία, Ν.Π.Δ.Δ. ή 
Ο.Τ.Α.. 

β) τον αριθμό του προσωπικού,-κατά κεντρική υπηρεσία 
ή νομό, κατηγορία, κλάδο και ειδικότητα που πρέπει, 
για λόγους ορθολογικότερης διάρθρωσης να μεταταγεί 
σε άλλο υπουργείο, Ν.Π.Δ.Δ ή Ο.Τ.Α., σύμφωνα με τα 
οριζόμενα στις παραγράφους 10, 11, και 12 του πα¬ 
ρόντος. Οι Ο.Τ.Α. αποστέλλουν αντίστοιχο πίνακα στο 
Υπουργείο Εσωτερικών, το οποίο στη συνέχεια, απο¬ 
στέλλει ενιαίο πίνακα των Ο.Τ.Α. στο Υπουργείο Προε¬ 
δρίας της Κυβέρνησης. 

5. Ταυτόχρονα με την αποστολή του πίνακα της παρ. 
4, κάθε υπουργείο αποστέλλει στο Υπουργείο Προεδρίας 
της Κυβέρνησης και ιδιαίτερο πίνακα, για τα νομικά 
πρόσωπα των περ. δ', ε και στ' της παρ. 1 του άρθρου 
14 του ν. 2190/1994 που εποπτεύει, στον οποίο πε¬ 


ριλαμβάνεται ο αριθμός κατά νομό, κλάδο ή ειδικότητα 
του προσωπικού των νομικών αυτών προσώπων που 
πρέπει να μεταταγεί, σύμφωνα με τις παραγράφους 10, 
11 και 12. 

6. Το Υπουργείο Προεδρίας της Κυβέρνησης γνω¬ 
στοποιεί, κάθε τριετία, ως το τέλος του μήνα Οκτωβρίου, 
προς όλα τα υπουργεία, Ν.Π.Δ.Δ. και Ο.Τ.Α., καθώς και 
στα νομικά πρόσωπα τής προηγούμενης παραγράφου, 
τους πίνακες της αερ. α' της παρ. 4 που αφορούν τα 
λοιπά υπουργεία, Ν.Π.Δ.Δ. και Ο.Τ.Α., ,προκειμένου να 
λάβουν γνώση οι ενδιαφερόμενοι για μετάταξη υπάλ¬ 
ληλοι. Κατά την πρώτη εφαρμογή του νόμου οι ανωτέρω 
πίνακες αποστέλλονται στα υπουργεία στο τέλος Νοεμ¬ 
βρίου 1995 και στα Ν.Π.Δ.Δ. και Ο.Τ.Α. στο τέλος Μαΐου 
1996. 

7. Το υπηρεσιακό συμβούλιο της υπηρεσίας στην 
οποία ανήκει οργανικά ο υπάλληλος, κατά τη διατύπωση 
της σύμφωνης γνώμης του, λαμβάνει υποχρεωτικά υ¬ 
πόψη τις ανάγκες της υπηρεσίας σε προσωπικό ειδι¬ 
κότητας αντίστοιχης του αιτούντος τη μετάταξη υπαλ¬ 
λήλου και γνωμοδοτεί σχετικά κάθε τριετία, ως το 
τελευταίο δεκαήμερο του μήνα Νοεμβρίου κατά την 
πρώτη δε εφαρμογή του νόμου ως το τελευταίο δε¬ 
καήμερο του Ιανουάριου 1996 για τα υπουργεία και του 
Ιουλίου 1996 για τα Ν.Π.Δ.Δ. και Ο.Τ.Α. 

8. Το υπηρεσιακό συμβούλιο της υπηρεσίας στην 
οποία ζητείται η μετάταξη του υπαλλήλου, κατά τη 
διατύπωση της σύμφωνης γνώμης του, λαμβάνει υπο¬ 
χρεωτικά υάόψη όλα τα στοιχεία του προσωπικού μη¬ 
τρώου του υπαλλήλου από τα οποία προκύπτει κατά 
κύριο λόγο η καταλληλότητα του υπαλλήλου για τις 
θέσεις για τις οποίες ζητεί τη μετάταξη. Σε περίπτωση 
υποβολής περισσότερων αιτήσεων για την ίδια θέση το 
οικείο υπηρεσιακό συμβούλιο λαμβάνει υποχρεωτικά υ¬ 
πόψη υπό ίσους όρους: 

α) τη ουνυπηρέτηση των συζύγων, κατά προτεραιότητα 
και 

β) την οικογενειακή κατάσταση των επιθυμούντων τη 
μετάταξη υπαλλήλων, προτιμωμένων των εγγάμων με 
τα περισσότερα τέκνα. 

γ) Τον ανώτερο τίτλο σπουδών ή το βαθμό του τίτλου 
σπουδών, αν τα υπό α' ή β' κριτήρια συντρέχουν σε 
περισσότερους υπαλλήλους. 

Εφόσον δεν συντρέχει καμία από τις προηγούμενες 
προϋποθέσεις, προτιμάται ο υπάλληλος με τον περισ¬ 
σότερο χρόνο συνολικής υπηρεσίας. 

Τα κριτήρια αυτά ισχύουν και για το υπηρεσιακό 
συμβούλιο της υπηρεσίας από την οποία ο υπάλληλος 
ζητεί να μεταταγεί. 

9. Οι μετατάξεις υπαλλήλων με αίτησή τους γίνονται 
κάθε τρία (3) χρόνια με αφετηρία το έτος 1995 για τα 
υπουργεία και το 1996 για τα Ν.Π.Δ.Δ. και Ο.Τ.Α. και 
οι σχετικές διαδικασίες κινούνται στις ίδιες αντίστοιχα 
προθεσμίες που ορίζονται για τα έτη 1995 και 1996. 

10. Σε περιπτώσεις κατά τις οποίες σε υπηρεσίες 
και νομικά πρόσωπα της παρ. 1 του παρόντος άρθρου 
διαπιστώνεται η ανάγκη ορθολογικότερης αναδιάταξης 
του προσωπικού (ιδίως λόγω αναδιάρθρωσης των υπη¬ 
ρεσιών, μείωσης δραστηριοτήτων, ανάγκης μείωσης δα¬ 
πανών, εγκατάλειψης τομέων εκμετάλλευσης) επιτρέ¬ 
πεται η μετάταξη υπαλλήλων των υπηρεσιών και των 
νομικών προσώπων αυτών σε υπηρεσίες του Δημοσίου, 
των Ν.Π.Δ.Δ. και των Ο.Τ.Α., εξαιρουμένων των ατόμων 
με ειδικές ανάγκες. 

11. Η διαπίστωση της ανάγκης για μετάταξη πρόσω- 

πικού, κατά κλάδο ή ειδικότητα, από υπηρεσίες ή νομικά 
πρόσωπα της παραγράφου 1 του παρόντος άρθρου 
γίνεται με γνωμοδότηση του αρμόδιου υπηρεσιακού 
συμβουλίου ύστερα από ερώτημα του οικείου υπουργού 
ή του μονομελούς οργάνου διοίκησης, προκειμένου για 
νομικά πρόσωπα, η οποία συνοδεύεται απαραίτητα από' 
έκθεση με πλήρη στοιχεία ως προς την ανάγκη μείωσης 
του αριθμού του υπηρετούντος προσωπικού. Η προ- 
βλεπόμενη από την παράγραφο 1 του άρθρου 30 του 
ν. 2190/1994 προθεσμία έκδοσης νέων οργανισμών, των 
υπουργείων παρατείνεται έως 3.4.1995. 

(Από τη λήξη της ανωτέρω προθεσμίας, θέσεις τακτικού 
προσωπικού ή με σύμβαση εργασίας ιδιωτικού δικαίου 
αορίστου χρόνου υπουργείων, των οποίων ο οργανισμός 
δεν θα έχει εγκριθεί έως την προαναφερόμενη ημερο¬ 
μηνία (3.4.1995), παραμένουν σε κάθε περίπτωση κενές, 
αποκλεισμένης της με οποιονδήποτε τρόπο πλήρωσής 
τους και για χρονικό διάστημα μέχρι έξι (6) μήνες μετά 
την καθ' υπέρβαση της ανωτέρω προθεσμίας έγκρισής 
τους. 

Για τα Ν.Π.Δ.Δ., που έχουν συνολικώς διακόσιες 
πενήντα (250) και άνω οργανικές θέσεις προσωπικού, 
ως προθεσμία έκδοσης των νέων οργανισμών ορίζεται 
η 31.12.1995 και οι διατάξεις του προηγούμενου εδα¬ 
φίου εφαρμόζονται αναλόγως, με εξαίρεση τα Ν.Π.Δ.Δ. 
και Ο.Τ.Α. β' βαθμού με σύνολο οργανικών θέσεων 
κατώτερο των διακοσίων πενήντα (250), τα Α.Ε.Ι., Τ.Ε.Ι. 
και νοσηλευτικά ιδρύματα. 

Το ερώτημα του οικείου υποργού ή του μονομελούς 
οργάνου διοίκησης Ν.Π.Δ.Δ. ή Ο.Τ.Α. β' βαθμού προς 
το υπηρεσιακό συμβούλιο διαβιβάζεται μέσα σε ένα μήνα 
από τη δημοσίευση του νέου οργανισμού του υπουργείου 
ή του Ν.Π.Δ.Δ. ή του Ο.Τ.Α. β' βαθμού. 

Τα Ν.Π.Δ.Δ. με σύνολο οργανικών θέσεων κατώτερο 
των διακοσίων πενήντα (250), τα Α.Ε.Ι., τα Τ.Ε.Ι. και 
τα νοσηλευτικά ιδρύματα, καθώς και τα Ν.Π.Ι.Δ. διαβι¬ 
βάζουν το σχετικό ερώτημα μέχρι 3.5.1995. 

Τα υπηρεσιακά συμβούλια πρέπει σε κάθε περίπτωση 
να έχουν αποφανθεί μέσα σε ένα (1) μήνα από τη λήψη 
του ερωτήματος. 

Η γνωμοδότηση αποστέλλεται από τον οικείο υπουργό 
ή το μονομελές όργανο διοίκησης στην κατά το άρθρο 
2 του παρόντος Διοικούσα Επιτροπή του Σώματος 
Ελεγκτών Δημόσιας Διοίκησης, η οποία τελικά αποφαί- 
νεται για τον αριθμό του προσωπικού που πρέπει να 
μεταταγεί. 

Σε περίπτωση κατά την οποία σε νομικά πρόσωπα 
της παραγράφου 1 του άρθρου 14 του ν. 2190/1994 
δεν λειτουργεί υπηρεσιακό συμβούλιο, η διαπίστωση 
της ανάγκης για μετάταξη προσωπικού γίνεται από το 
συλλογικό όργανο της διοίκησής τους. 

Το ερώτημα του οικείου υπουργού διαβιβάζεται μέσα 
σε ένα (1) μήνα από τη δημοσίευση του νέου οργανισμού 
του υπουργείου, προκειμένου για υπουργεία των οποίων 
ο οργανισμός θα δημοσιευθεί μέσα στην προβλεπομένη 
από το νόμο (ν. 2190/1994 άρθρο 30 παρ. 1) προθεσμία 
(3.3.1995) . Για τα υπουργεία των οποίων ο οργανισμός 
δεν θα δημοσιευθεί μέσα στην παραπάνω προθεσμία, 
καθώς και για τα νομικά πρόσωπα και τους Ο.Τ.Α., το 
σχετικό ερώτημα πρέπει να έχει γίνει έως 31 Μαίου 
1995. Τα υπηρεσιακά συμβούλια πρέπει, σε κάθε περί¬ 
πτωση, να έχουν αποφανθεί έως 30 Ιουνίου 1995. Η 
γνωμοδότηση αποστέλλεται από τον οικείο υπουργό ή 
το μονομελές όργανο διοίκησης στην κατά το άρθρο 
2 του παρόντος Διοικούσα Επιτροπή του Σώματος 


Ελεγκτών Δημόσιας Διοίκησης, η οποία τελικά αποφαί- 
νεται για τον αριθμό του προσωπικού που πρέπει να 
μεταταγεί. Σε περίπτωση κατά την οποία σε νομικά 
πρόσωπα της παρ. 1 του άρθρου 14 του ν. 2190/1994 
δεν λειτουργεί υπηρεσιακό συμβούλιο, η διαπίστωση 
της ανάγκης για μετάταξη προσωπικού γίνεται από το 
συλλογικό όργανο της διοίκησής τους. 

12. Η διοικούσα επιτροπή του Σ.ΕΛ.Δ.Δ. μπορεί αυ- 
τεπάγγελτα να αναθέσει στους ελεγκτές τη διενέργεια 
ελέγχου στις δημόσιες υπηρεσίες, Ν.Π.Δ.Δ., Ο.Τ.Α. και 
τα νομικά πρόσωπα της παρ. 1, περ. δ’, ε' και στ' του 
άρθρου 14 του ν. 2190/1994: 

α) για την ύπαρξη στις παραπάνω υπηρεσίες και τα 
νομικά πρόσωπα προσωπικού που μπορεί να μεταταγεί 
σε υπουργεία, Ν.Π.Δ.Δ. ή Ο.Τ.Α. πέραν του δηλουμένου 
- στον πίνακα της παραγράφου 4 περίπτωση β' αριθμού 
και 

β) για την ακρίβεια τυχόν αρνητικών δηλώσεων των 
παραπάνω υπηρεσιών και νομικών προσώπων ότι δεν 
υπάρχει προσωπικό που πρέπει να μεταταγεί. 

13. Μετά τη διαπίστωση, κατά τη διαδικασία των 
παραγράφων 10, 11 και 12 του παρόντος, της ανάγκης 
για μετάταξη προσωπικού, καταρτίζεται, από το οικείο 
υπηρεσιακό συμβούλιο, πίνακας των μετατασσομένων, 
κατά κλάδο ή ειδικότητα, με κριτήριο τη δήλωση επι¬ 
θυμίας για μετάταξη του υπαλλήλου, αλλιώς με τη σειρά 
διορισμού ή πρόσληψης στην υπηρεσία, προηγουμένων 
των νεοτέρων. Σε περίπτωση ίδιου ημερολογιακού μήνα 
διορισμού ή πρόσληψης προηγούνται κατά τη μετάταξη 
κατά σειρά, οι άγαμοι έναντι των εγγάμων, οι έγγαμοι 
που δεν έχουν τέκνα έναντι των εχόντων ή των εγκύων 
γυναικών ή συζύγων αυτών και μεταξύ εγγάμων, που 
έχουν τέκνα, αυτοί που έχουν μικρότερο αριθμό τέκνων. 
Ο πίνακας μετατασσομένων κοινοποιείται υποχρεωτικά 
μέσα σε τρεις (3) εργάσιμες ημέρες από την κατάρτισή 
του στους ενδιαφερομένους και στην Επιτροπή της 
παραγράφου 15. 

14. Κατά του πίνακα της παραγράφου 13 χωρεί 
προσφυγή, ενώπιον της Επιτροπής της παραγράφου 
15, από τον υπάλληλο που θεωρεί ότι μετατάγηκε χωρίς 
την τήρηση ή ύστερα από εσφαλμένη Εφαρμογή των 
κριτηρίων της παραγράφου 13, την οποία μπορεί να 
ασκήσει μέσα σε τρεις (3) εργάσιμες ημέρες από την 
κοινοποίηση σε αυτόν του πίνακα, σύμφωνα με τα 
οριζόμενα στην παράγραφο 13. 

15. Συγκροτούνται στο Υπουργείο Προεδρίας της 
Κυβέρνησης με απόφαση του Υπουργού μέχρι τρεις (3) 
επιτροπές προεδρευόμενες η καθεμία από έναν εφέτη 
του Διοικητικού Εφετείου Αθηνών, οριζόμενο κατά τη 
διαδικασία του άρθρου 41 παρ. 3 του ν.1756/1988 (ΦΕΚ 
35 Α') και αποτελούμενες από ένα μέλος της Διοικούσας 
Επιτροπής του Σώματος Ελεγκτών Δημόσιας Διοίκησης, 
οριζόμενο από τον Πρόεδρο αυτής, ένα τακτικό ή 
αναπληρωματικό μέλος του υπηρεσιακού συμβουλίου 
του Υπουργείου Προεδρίας της Κυβέρνησης, οριζόμενο 
από τον πρόεδρο αυτού και από έναν εκπρόσωπο της 
Α.Δ.Ε.Δ.Υ. και της Γ.Σ.Ε.Ε.. Με την ίδια απόφαση 
ορίζονται έως πέντε (5) υπάλληλοι του Υπουργείου 
Προεδρίας της Κυβέρνησης, στους οποίους ανατίθενται 
χρέη εισηγητή με απόφαση του Προέδρου της κάθε 
επιτροπής. Ο Πρόεδρος της Επιτροπής μπορεί να ορίζει 
εισηγητή και από τα μέλη της Επιτροπής. Γραμματείς 
της Επιτροπής ορίζονται υπάλληλοι του Υπουργείου 
Προεδρίας της Κυβέρνησης. Τα θέματα άρσεως δια¬ 
φωνιών κατά την παράγραφο 3 εισάγονται στην Επι- 

τροπή από την υπηρεσία ή το νομικό πρόσωπο στην 
οποία ζητείται να γίνει η μετάταξη. Με απόφαση των 
Υπουργών Προεδρίας της Κυβέρνησης και Οικονομικών 
καθορίζεται αμοιβή για τα μέλη, τους εισηγητές και 
γραμματείς της Επιτροπής. 

16. Η Επιτροπή ιαε βάση τον κατά την παράγραφο 4 
περίπτωση α' πίνακα αναγκών των υπηρεσιών σε προ¬ 
σωπικό και τον κατά την παράγραφο 13 πίνακα μετα- 
τασσομένων καθορίζει τη θέση που καταλαμβάνει κάθε 
μετατασσόμενος .υπάλληλος. Για τον καθορισμό της 
θέσης λαμβάνεται υπόψη η δήλωση προτίμησης του 
υπαλλήλου, τα τυπικά του προσόντα και η καταλληλότητά 
του για την άσκηση των καθηκόντων της θέσης αυτής. 
Οι διατάξεις του δεύτερου και τρίτου εδαφίου της 
παραγράφου 8 εφαρμόζονται αναλόγως. Αποκλείεται 
μετάταξη εκτός του νομού που υπηρετεί ο μετατασ¬ 
σόμενος, εφόσον στον ίδιο νομό υπάρχουν κενές θέσεις 
που κλάδου ή της ειδικότητάς του. 

Σε περίπτωση μη υποβολής δήλωσης προτίμησης ή 
υποβολής τέτοιας δήλωσης, αλλά μη συνδρομής των 
αναγκαίων προϋποθέσεων για την κάλυψη των δηλού- 
μενων θέσεων, η Επιτροπή καθορίζει άλλη θέση, από 
τις περιλαμβανόμενες στον κατά την παράγραφο 4 
περίπτωση α' πίνακα αναγκών, την οποία πρέπει να 
καταλάβει ο μετατασσόμενος. 

Η Επιτροπή αποφασίζει επίσης, ύστερα από εκτίμηση 
τών αναγκών τόσο της υπηρεσίας του μετατασσομένου, 
όσο και της υπηρεσίας για την οποία ζητείται η μετάταξη, 
τη μεταφορά της κατεχόμενης από τον υπάλληλο θέσης. 

Η Επιτροπή αποφαίνεται κατά προτεραιότητα και 
καθορίζει τις μετατάξεις από υπηρεσίες των νομών 
Αττικής και Θεσσαλονίκης προς υπηρεσίες των λοιπών 
περιοχών. 

17. Οι περιλαμβανόμενες στον κατά την παράγραφο 
4 περίπτωση α' πίνακα αναγκών θέσεις καλύπτονται 
κατά προτεραιότητα από το προσωπικό που διαπιστώ¬ 
νεται ότι πρέπει να μεταταγεί, όπως αυτό καθορίζεται 
στην περίπτωση β' της παραγράφου 4 και εν συνεχεία 
από το προσωπικό που υποβάλλει αίτηση μετάταξης 
κατά την παράγραφο 2. Οι αιτήσεις υποβάλλονται 
ύστερα από ανακοίνωση του Υπουργείου Προεδρίας 
της Κυβέρνησης προς όλες τις υπηρεσίες και τα νομικά 
πρόσωπα της παραγράφου 1, η οποία δημοσιεύεται σε 
δύο ημερήσιες εφημερίδες των Αθηνών και μία της 
Θεσσαλονίκης. 

18. Οι διατάξεις των προηγούμενων παραγράφων του 
παρόντος άρθρου εφαρμόζονται αναλόγως και για με¬ 
τάταξη προσωπικού με σχέση εργασίας ιδιωτικού δικαίου 
αορίστου χρόνου του Δημοσίου, των Ν.Π.Δ.Δ. και των 
Ο.Τ.Α., εφόσον έχει συμπληρώσει διετή υπηρεσία κατά 
το χρόνο υποβολής της αίτησης. Το προσωπικό αυτό 
μετατάσσεται με την ίδια σχέση εργασίας σε κενές 
θέσεις και εφόσον δεν υπάρχουν κενές θέσεις, μετα- 
φέρεται με την πράξη μετάταξης η θέση που κατέχει 
σύμφωνα με τα οριζόμενα στο τελευταίο εδάφιο της 
παραγράφου 17 του παρόντος άρθρου. 

19. Όσοι μετατάσσονται από νομικά πρόσωπα των 
περιπτώσεων δ' , ε' και στ της παρ. 1 του άρθρου 14 
του ν. 2190/1994 σε υπουργεία ή σε Ν.Π.Δ.Δ. ή σε 
Ο.Τ.Α., κατατάσσονται σε βαθμό ανάλογο με το χρόνο 
υπηρεσίας που έχει διανυθεί στο νομικό πρόσωπο από 
το οποίο γίνεται η μετάταξη με τα τυπικά προσόντα 
του κλάδου, στον οποίο μετατάσσονται και σε μισθο- 
λογικά κλιμάκια της οικείας κατηγορίας ανάλογα με το 
συνολικό χρόνο υπηρεσίας στο οικείο νομικό πρόσωπο. 


Τυχόν επιπλέον τακτικές αποδοχές διατηρούνται ως 
προσωπική διαφορά, η οποία μειώνεται από τη χορήγηση 
επόμενου μισθολογικού κλιμακίου ή επιδόματος χρόνου 
υπηρεσίας μέχρι την εξαφάνισή της. Ο χρόνος που 
πλεονάζει στο βαθμό κατάταξης του υπαλλήλου θεω¬ 
ρείται ότι έχει διανυθεί στο βαθμό αυτόν, για την 
προαγωγή στον επόμενο βαθμό και την επιλογή του 
ως προϊσταμένου οργανικής μονάδας. Ο συνολικός 
χρόνος υπηρεσίας, που έχει διανυθεί στο νομικό πρό¬ 
σωπο από το οποίο - ο υπάλληλος μετατάσσεται, θεω¬ 
ρείται ως πραγματική υπηρεσία για θέμαΤα υπηρεσιακής 
του κατάστασης. 

20. Οι μετατασσόμενοι υπάλληλοι υπάγονται ως προς 
την κύρια και επικουρική ασφάλιση στους φορείς που 
υπάγεται το προσωπικό της υπηρεσίας στην οποία 
γίνεται η μετάταξη. 

21. Οι χωρίς αίτηση μετατάξεις των παραγράφων 10 
έως 18 πραγματοποιούνται συνολικά μια μόνο φορά για 
καθεμιά από τις περιπτώσεις της παραγράφου 11. Ο 
κάθε πίνακας της περίπτωσης α' της παραγράφου 4 
του παρόντος άρθρου παύει να ισχύει με τη συμπλήρωση 
δύο ετών από την ημερομηνία κατάρτισής του, ως προς 
τις χωρίς αίτηση μετατάξεις. 

22. Ειδικά για την κάλυψη κενών θέσεων δημόσιων 
υπηρεσιών, Ν.Π.Δ.Δ. και Ο.Τ.Α. των παραμεθόριων πε¬ 
ριοχών, οι μετατάξεις είναι δυνατό να γίνονται ύστερα 
από αίτηση του υπαλλήλου, οποτεδήποτε, χωρίς γνώμη 
υπηρεσιακών συμβουλίων. Η μετάταξη αυτή γίνεται με 
κοινή απόφαση του Υπουργού Προεδρίας της Κυβέρ¬ 
νησης και των συναρμόδιων υπουργών. Ειδικά, για 
νοσηλευτικό προσωπικό νοσοκομείων και φυλακτικό 
προσωπικό φυλακών, η διαδικασία μετάταξης δεν προω¬ 
θείται χωρίς πλήρως αιτιολογημένη βεβαίωση του αρ¬ 
μόδιου διευθυντή και της διοίκησης του νοσοκομείου ή 
του αντίστοιχου διευθυντή των φυλακών ότι η μετάταξη 
ουδεμία επιφέρει συνέπεια για τη λειτουργία της υπη¬ 
ρεσίας του, λαμβανομένης υπόψη και της διάταξης της 
παραγράφου 25 τού παρόντος, προσαπαιτουμένης πά¬ 
ντοτε και της σύμφωνης απόφασης του οικείου υπουρ¬ 
γού. Κατά τα λοιπά ισχύουν οι διατάξεις των παραγρά¬ 
φων 18 και 19 του παρόντος άρθρου. Ως παραμεθόριες 
περιοχές για την εφαρμογή της παρούσας παραγράφου 
και μόνο νοούνται οι καθοριζόμενες από το ν. 287/1976, 
καθώς και περιοχές των νομών Φλώρινας, Καστοριάς, 
Ιωαννίνων, Θεσπρωτίας και Κέρκυρας, που θα καθορι- 
σθούν με κοινή απόφαση των Υπουργών Προεδρίας 
της Κυβέρνησης, Εσωτερικών και Εθνικής Οικονομίας. 

Στους μετατασσόμενους κατά τις διατάξεις της πα¬ 
ρούσας παραγράφου σε παραμεθόριες περιοχές κατα¬ 
βάλλονται όλα τα προβλεπόμενα από την ισχύουσα 
νομοθεσία για μεταθέσεις έξοδα και αποζημιώσεις, κα¬ 
θώς και εφάπαξ οικονομική ενίσχυση, καθοριζόμενη με 
κοινή απόφαση των Υπουργών Προεδρίας της Κυβέρ¬ 
νησης και Οικονομικών. Η δαπάνη βαρύνει τον προϋ¬ 
πολογισμό εξόδων της υπηρεσίας, στην οποία μετα¬ 
τάσσεται ο υπάλληλος. Ο πέραν της τριετίας χρόνος 
υπηρεσίας που διανύεται σε παραμεθόριες περιοχές 
υπολογίζεται στο διπλάσιο για τη χορήγηση επιδόματος 
χρόνου υπηρεσίας. ϊ 

23. Οι μετατάξεις του προσωπικού του παρόντος" 
κεφαλαίου διενεργούνται με κοινή απόφαση των οικείων 
υπουργών σε κλάδο ή ειδικότητα της ίδιας εκπαιδευτικής 
βαθμίδας, στην οποία ανήκει η θέση που κατέχει ο 
μετατασσόμενος υπάλληλος. Οι μετατάξεις μπορεί να 
γίνονται και σε κλάδο συναφών, κατά την κρίση του 

υπηρεοιακού συμβουλίου, τυπικών προσόντων της ίδιας 
εκπαιδευτικής βαθμίδας ή σε προσωρινές θέσεις προ¬ 
σωρινού κλάδου, που συνιστώνται με την απόφαση της 
μετάταξης και καταργούνται αυτοδίκαια με την αποχώ¬ 
ρηση από την υπηρεσία του υπαλλήλου που τις κατα Τ 
λαμβάνει. 

24. Όσοι μετατάσσονται με αίτησή τους βάσει των 
διατάξεων των προηγούμενων παραγράφων δεν μπο¬ 
ρούν να ζητήσουν εκ νέου μετάταξη με βάση τις 
διατάξεις αυτές. Όσοι μετατάσσονται σε δημόσιες υ¬ 
πηρεσίες, Ν.Π.Δ.Δ. και Ο.Τ.Α. των παραμεθόριων πε¬ 
ριοχών, σύμφωνα με τις διατάξεις της παραγράφου 22 
του παρόντος άρθρου, υποχρεούνται να υπηρετήσουν 
στις υπηρεσίες που μετατάσσονται επί μία πενταετία 
και δεν μπορούν να μετατεθούν ή αποσπασθούν, από 
τη θέση στην οποία μετατάγηκαν, πριν από την πάροδο 
της πενταετίας. 

Αποσπάσεις από υπηρεσίες του Δημοσίου ή Ν.Π.Δ.Δ. 
παραμεθόριων περιοχών της παραγράφου 22 του πα¬ 
ρόντος σε καμία περίπτωση δεν μπορεί να έχουν διάρ¬ 
κεια μεγαλύτερη των έξι (6) μηνών. Εξαιρούνται οι 
υπαγόμενοι στις διατάξεις του άρθρου 32 του ν. 
1558/1985, του άρθρου 6 του ν. 1878/1990, όπως 
τροποποιήθηκε και συμπληρώθηκε με τα άρθρα 2 και 
3 του^ν. 1895/1990, το άρθρο 39 του ν. 1968/1991 και 
το άρθρο 32 του ν. 2190/1994. Οι διατάξεις της πε¬ 
ρίπτωσης δ’ της παραγράφου 10 του άρθρου 8 του ν. 
2225/1994 δεν θίγονται από τις διατάξεις του τρίτου 
εδαφίου της παρούσας παραγράφου. Υφιστάμενες α¬ 
ποσπάσεις από τις ίδιες ως άνω περιοχές παύουν 
αυτοδικαίως να ισχύουν την 15η Ιουλίου 1995, εφόσον 
κατά την ημερομηνία αυτή θα έχει συμπληρωθεί δωδε¬ 
κάμηνο χρονικό διάστημα, άλλως με τη συμπλήρωση 
του δωδεκαμήνου. 

25. Οργανικές θέσεις προσωπικού υπουργείων, 
Ν.Π.Δ.Δ., Ο.Τ.Α. και νομικών προσώπων των περιπτ. 
δ', ε' και στ' της παρ. 1 του άρθρου 14 του ν. 2190/1994, 
οι οποίες κενώνονται λόγω μετάταξης, κατά τις διατάξεις 
του παρόντος άρθρου, απαγορεύεται να πληρωθούν με 
διορισμό ή πρόσληψη επί μία τριετία από τη διενέργεια 
της μετάταξης. 

26. Οι διατάξεις της παρ. 2 του άρθρου 58 του ν. 
1943/1991 και της παρ. 4 του άρθρου 13 του ν. 
2116/1993 καταργούνται. Αιτήσεις μετατάξεων που έ¬ 
χουν υποβληθεί έως τη δημοσίευση του παρόντος βάσει 
των καταργούμενων ως άνω διατάξεων της παρ. 4 του 
άρθρου 13 του ν. 2116/1993 κρίνονται βάσει των δια¬ 
τάξεων αυτών. Η διαδικασία μετατάξεων βάσει της 
καταργούμενης παραγράφου 2 του άρθρου 58 του ν. 
1943/1991 συνεχίζεται μόνο εφόσον έχουν κατά τη 
δημοσίευση του παρόντος αποφανθεί τα αρμόδια υπη¬ 
ρεσιακά συμβούλια. Αν πρόκειται για μετάταξη σε υπη¬ 
ρεσία του Δημοσίου ή Ν.Π.Δ.Δ., που εδρεύει εκτός 
νομού Αττικής, η καταργούμενη διάταξη εφαρμόζεται 
για όσους συμπληρώνουν έξι (6) μήνες σε απόσπαση 
μέχρι και 31 Δεκεμβρίου 1994. Προκειμένου όμως για 
νοσηλευτικό προσωπικό νοσοκομείων ή φυλακτικό φυ¬ 
λακών εφαρμόζονται και στην περίπτωση αυτή οι προϋ¬ 
ποθέσεις και η διαδικασία του τρίτου εδαφίου της 
παραγράφου 22 και οι διατάξεις της παραγράφου 25 
του παρόντος άρθρου. 

Ομοίως προκειμένου για μετατάξεις απο και προς 
υπηρεσία ή νομικό πρόσωπο του νομού Αττικής ισχύουν 
αναλόγως και εφαρμόζονται τα προβλεπόμενα στην 
παράγραφο 22 για νοσηλευτικό προσωπικό νοσοκομείων 


και φυλακτικό προσωπικό φυλακών, καθώς και οι δια¬ 
τάξεις της παρ. 25 του παρόντος άρθρου. 

27. Οι διατάξεις της παρ. 11 του άρθρου 32 του ν. 
2190/1994 εφαρμόζονται και για υπηρετούντες κατά τη 
δημοσίευση του παρόντος τυφλούς υπαλλήλους κλάδων 
τηλεφωνητών του Δημοσίου, των Ν.Π.Δ.Δ. και των 
Ο.Τ.Α., χωρίς μεταβολή των καθηκόντων που ασκούν. 

28. Μετάταξη υπαλλήλων διϋπουργικών κλάδων του 
άρθρου 20 παρ. 7 του ν. 2085/1992 (ΦΕΚ 170 Α') σε 
κλάδο του ίδιου ή άλλου υπουργείου επιτρέπεται βάσει 
των διατάξεων του Υπαλληλικού Κώδικα ή του παρόντος 
νόμου, αντίστοιχα. 

29. Μετάταξη υπαλλήλων του Δημοσίου και των 
Ν.Π.Δ.Δ. από κατώτερη σε ανώτερη κατηγορία βάσει 
του άρθρου 155 του Υπαλληλικού Κώδικα επιτρέπεται 
χωρίς τον περιορισμό του ενός τετάρτου (1/4) των 
κενών θέσεων του κλάδου στον οποίο γίνεται η μετά¬ 
ταξη. 

30. Οι διατάξεις της παραγράφου 2 του άρθρου 157 
του Υπαλληλικού Κώδικα εφαρμόζονται και για μετάταξη 
υπαλλήλων Ν.Π.Ι.Δ. σε Ν.Π.Δ.Δ. που εποπτεύονται από 
το ίδιο υπουργείο. Οι διατάξεις της παραγράφου 19 
του παρόντος εφαρμόζονται και στην περίπτωση αυτή. 

31. Υπάλληλοι του Δημοσίου, Ν.Π.Δ.Δ. και Ο.Τ.Α. 
κάτοχοι πτυχίου Παιδαγωγικής Ακαδημίας, που υπηρε¬ 
τούν κατά τη δημοσίευση του παρόντος σε κλάδους 
ΤΕ κατηγορίας, κατατάσσονται σε προσωποπαγείς θέ¬ 
σεις προσωρινού κλάδου ΠΕ κατηγορίας, που συνιστώ- 
νται με την απόφαση κατάταξης. Οι θέσεις που κατέχουν 
σε κλάδους ΤΕ καταργούνται με την ίδια απόφαση, που 
δημοσιεύεται στην Εφημερίδα της Κυβερνήσεως. 

32. Οι διατάξεις του παρόντος άρθρου, πλην της 
παραγράφου 27, δεν ισχύουν για το Υπουργείο Εξω¬ 
τερικών. Οι ειδικές διατάξεις του ν. 2218/1994, όπως 
συμπληρώθηκε με το ν. 2240/1994, για μετατάξεις 
προσωπικού στις νομαρχικές αυτοδιοικήσεις δεν θίγο¬ 
νται από τις διατάξεις του παρόντος άρθρου. 

33. Στο Υπουργείο Οικονομικών και κατά την προ- 
βλεπόμενη από το παρόν άρθρο διαδικασία επιτρέπεται 
η μετάταξη υπαλλήλων των κατά την παράγραφο 1 του 
παρόντος άρθρου φορέων, εφόσον συντρέχουν οι κα¬ 
τωτέρω προϋποθέσεις: 

α) να έχουν προϋπηρεσία από 2 μέχρι 10 έτη, 

β) να μην έχουν υπερβεί το 45ο έτος της ηλικίας. 

Η μετάταξη των κατά το προηγούμενο εδάφιο υπαλ¬ 
λήλων στο Υπουργείο Οικονομικών γίνεταΓ σε προσω¬ 
ποπαγείς θέσεις, που συνιστώνται με την περί μετάταξης 
πράξη και καταργούνται με την κατά οποιονδήποτε 
τρόπο αποχώρηση του μετατασσόμενου υπάλληλου. 

34. Μόνιμοι ή με σύμβαση εργασίας ιδιωτικού δικαίου 
αορίστου χρόνου υπάλληλοι του Δημοσίου ή νομικών 
προσώπων του δημόσιου τομέα, όπως αυτός ορίζεται 
στις διατάξεις του ν. 1256/1982 (ΦΕΚ 68 Α'), που 
υπηρετούσαν την 21η Νοεμβρίου 1994 στο Υπουργείο 
Οικονομικών, μπορεί με αίτησή τους ύστερα από τη 
συμπλήρωση έξι (6) μηνών υπηρεσίας στο Υπουργείο 
αυτό να μετατάσσονται ή μεταφέρονται αντίστοιχα με 
απόφαση του Υπουργού Οικονομικών, που εκδίδεται 
μετά από αιτιολογημένη σύμφωνη γνώμη του οικείου 
Υπηρεσιακού Συμβουλίου του Υπουργείου Οικονομικών 
σε κενές ή συνιστώμενες με την απόφαση μετάτ τξης 
ή μεταφοράς θέσεις κλάδου αντίστοιχου με τα προσι 'τα 
ή την ειδικότητα που κατέχουν και τις ανάγκες της 
υπηρεσίας και σε περίπτωση που τα προσόντα δεν είναι 
αντίστοιχα υφιστάμενου κλάδου σε θέσεις συνιστώμενου 




παρεμφερούς κλάδου. 

Οι συνιστώμενες θέσεις καταργούνται με την απο¬ 
χώρηση από την υπηρεσία κατά οποιονδήποτε τρόπο 
αυτών που τις κατέχουν. 

Οι αιτήσεις υποβάλλονται μέσα σε προθεσμία δύο (2) 
μηνών από τη δημοσίευση του παρόντος ή από τη 
συμπλήρωση του κατά το πρώτο εδάφιο εξαμήνου. 

Αιτήσεις για τις οποίες το οικείο Υπηρεσιακό Συμ¬ 
βούλιο του Υπουργείου Οικονομικών έχει εκφέρει τη 
σύμφωνη γνώμη του προωθούνται βάσει της παρούσας 
παραγράφου. 

Από .την εφαρμογή της παρούσας παραγράφου εξαι- 
ρούνται οι υπηρετούντες στο Υπουργείο Οικονομικών, 
οι οποίοι έχουν αποσπασθεί από νοσηλευτικά ιδρύματα 
και υπηρεσίες κοινώνικής πρόνοιας. 


βουλίου κάθε ιδρύματος σε συμβάσεις εργασίας ιδιωτικού 
δικαίου αορίστου χρόνου, εφόσον ο συμβασιούχος έχει 
κατά τη δημοσίευση του νόμου αυτού συμπληρώσει 
συνεχή απασχόληση δύο (2) τουλάχιστον ετών με δια¬ 
κοπή τριών (3) το πολύ μηνών, εξαιρουμένου του 
επιστημονικού προσωπικού που ασκεί ερευνητικό έργο. 
Για τη μετατροπή απαιτείται σύμφωνη γνώμη τριμελούς 
επιτροπής ερευνητών τουμαικείου ιδρύματος που ορί^ 
ζονται από τον οικείο υπουργό. Η επιτροπή εξετάζει 
την καταλληλότητα τόυ συμβασιούχου σε συνάρτηση 
με την κάλυψη από αυτόν πάγιων και διαρκών αναγκών 
του ιδρύματος και αποφαίνεται μέσα σε έξι (6) μήνες 
από τη δημοσίευση του παρόντος νόμου. Οι διατάξεις 
των δύο προηγούμενων εδαφίων εφαρμόζονται και για 
το υπαγόμενο στις διατάξεις του παρόντος κεφαλαίου 


προσωπικό της Εθνικής Λυρικής Σκηνής, στην οποία η 
ΚΕΦΑΛΑΙΟ Γ' Τριμελής Επιτροπή συγκροτείται από υπαλλήλους αυτής, 

ΡΥΘΜΙΣΗ ΘΕΜΑΤΩΝ ΠΡΟΣΩΠΙΚΟΥ ΜΕ ΣΧΕΣΗ ή του Υπουργείου Πολιτισμού. 

ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 3. Η διάταξη της παραγράφου 1 εφαρμόζεται ανα¬ 


λογικά, ως προς την κατάταξη σε οργανικές θέσεις, 
Αρθρο 10 και σε υπαλλήλους με θητεία δημόσιων υπηρεσιών, οι 

Προσωπικό με σχέση εργασίας ιδιωτικού οποίοι υΠ ηρ ετο ύν και μισθοδοτούνται από Α.Ε.Ι., εξαι- 

ικαιου ορισμένου χρόνου ρουμένων των υπηρετούντων σε θέσεις κατηγορίας 


1. Προσωπικό με σχέση εργασίας ιδιωτικού δικαίου 
ορισμένου ^χρόνου που υπηρετεί στο Δημόσιο και σε 
Ν.Π.Δ.Δ. και η σύμβασή του έχει ανανεωθεί ή παραταθεί 
τουλάχιστο μία φορά, εφόσον έχει συμπληρώσει κατά 
τη δημοσίευση του νόμου αυτού: 

α) συνεχόμενη ή με διακοπές το πολύ ενός (1) μήνα 
κάθε φορά παροχή υπηρεσίας τουλάχιστον είκοσι τεσ¬ 
σάρων (24) μηνών ή 

β) συνολική παροχή υπηρεσίας στο ίδιο υπουργείο ή 
Ν.Π.Δ.Δ. τριάντα (30) τουλάχιστο μηνών, ανεξάρτητα 
από τη διάρκεια τυχόν ενδιάμεσων διακοπών. 

Κατατάσσεται σε οργανικές θέσεις με σύμβαση ερ¬ 
γασίας ιδιωτικού δικαίου αορίστου χρόνου. Για την 
εφαρμογή της παρούσας παραγράφου υπολογίζονται 
μόνο τα χρονικά διαστήματα κατά τα οποία ο συμβα¬ 
σιούχος εξυπηρετούσε πάγιες και διαρκείς ανάγκες της 
υπηρεσίας. Προϋπηρεσία που έχει διανυθεί με τη νομική 
μορφή του ωρομισθίου δεν λαμβάνεται υπόψη σε καμία 
περίπτωση. 

2. Στις διατάξεις της παραγράφου 1 του παρόντος 
άρθρου υπάγεται και το προσωπικό με σχέση εργασίας 
ορισμένου χρόνου ή έργου, που υποκρύπτει εξαρτημένη 
εργασία, των Α.Ε.Ι. και Τ.Ε.Ι., το οποίο αν και μισθο¬ 
δοτείται από προγράμματα, χρηματοδοτούμενα, συνο¬ 
λικά ή κατά ένα μέρος, από πόρους της Ευρωπαϊκής 
Ένωσης (πρώην Ε.Ο.Κ.)ή διεθνών οργανισμών ή δυνάμει 
διεθνών συμβάσεων ή από ειδικό λογαριασμό έρευνας 
των Ιδρυμάτων αυτών, καλύπτει πάγιες και διαρκείς 
ανάγκες των Ιδρυμάτων αυτών, εξαιρουμένου του επι¬ 
στημονικού προσωπικού που ασκεί ερευνητικό έργο. 
Για τη συνδρομή της προϋπόθεσης αυτής αποφαίνεται 
το οικείο υπηρεσιακό συμβούλιο μέσα σε έξι (6) μήνες 
από τη δημοσίευση του παρόντος νόμου. 

Συμβάσεις παράτασης ή ανανέωσης για προσωπικό 
Α.Ε.Ι. και Τ.Ε.Ι. είναι νόμιμες από την κατάρτισή τους, 
εφόσον συνέτρεχαν τότε οι προϋποθέσεις του παρό- 
,ντος άρθρου. Συμβάσεις εργασίας ορισμένου χρόνου ή 
έργου προσωπικού ερευνητικών ιδρυμάτων αρμοδιότη- 
τας της Γενικής Γραμματείας Ερευνας και Τεχνολογίας 
του Υπουργείου Βιομηχανίας, Ενέργειας και Τεχνολο¬ 
γίας μετατρέπονται με απόφαση του διοικητικού συμ¬ 


ειδικών θέσεων. Η κατάταξη γίνεται στο Α.Ε.Ι. που 
υπηρετούν. 

4. Η διάταξη της παραγράφου 1 εφαρμόζεται ανα- 
λόγως και για προσωπικό το οποίο έχει συνάψει συμ¬ 
βάσεις μίσθωσης έργου με το Δημόσιο και τα Ν.Π.Δ.Δ. 
και υπηρετεί κατά τη δημοσίευση του παρόντος, υπό 
την προϋπόθεση ότι παρέχει στην πραγματικότητα ε¬ 
ξαρτημένη εργασία. Για τη συνδρομή της τελευταίας 
αυτής προϋπόθεσης αποφαίνεται το αρμόδιο υπηρεσιακό 
συμβούλιο μέσα σε έξι (6) μήνες, από τη δημοσίευση 
του παρόντος νόμου. Ο χρόνος των συμβάσεων μί¬ 
σθωσης έργου της παραγράφου 1 λογίζεται για όλες 
τις συνέπειες ότι έχει διανυθεί με σχέση εργασίας 
ιδιωτικού δικαίου. Αν έχουν συναφθεί με το ίδιο πρόσωπο 
συμβάσεις εργασίας ορισμένου χρόνου και έργου, που 
υποκρύπτουν στην πραγματικότητα εξαρτημένη εργασία, 
ο απαιτούμενος χρόνος των περιπτώσεων α’ ή β’ της 
παραγράφου 1 υπολογίζεται αθροιστικά. 1 

Εξαιρείται από την εφαρμογή της παρούσας παρα¬ 
γράφου το προσωπικό που αναφέρεται στην παράγραφο 
1 του άρθρου 12 του παρόντος. (Προσωπικό που μι¬ 
σθοδοτείται συνολικά ή κατά ένα μέρος από χρηματο¬ 
δοτούμενα προγράμματα). 

5. Οι διατάξεις των προηγούμενων παραγράφων ε¬ 
φαρμόζονται και σε προσωπικό το οποίο κατά τη δη¬ 
μοσίευση του παρόντος νόμου υπηρετεί τη στρατιωτική 
του θητεία, εφόσον κλήθηκε στις τάξεις του στρατού 
κατά το χρόνο που υπηρετούσε στο Δημόσιο και τα 
Ν.Π.Δ.Δ., αν κατά το χρόνο στράτευσής του συγκέ¬ 
ντρωνε τις προϋποθέσεις υπαγωγής του στο παρόν 
άρθρο. 

6. Η κατάταξη προσωπικού που συγκεντρώνει όλες 
τις παραπάνω προϋποθέσεις, αλλά δεν έχει εκπληρώσει 
τις στρατιωτικές του υποχρεώσεις, γίνεται μόνο μετά 
την εκπλήρωση των στρατιωτικών του υποχρεώσεων ή 
τη νόμιμη απαλλαγή του, από αυτές. 

7. Για την ορθή εφαρμογή του παρόντος άρθρου, το 
Α.Σ.Ε.Π. ασκεί έλεγχο με τους επιθεωρητές του, είτε 
αυτεπαγγελτως είτε ύστερα από ερώτημα του Υπουργού 
Προεδρίας της Κυβέρνησης ή του οικείου υπουργού, 
σύμφωνα με τις διατάξεις του άρθρου 8 του ν. 2190/1994. 

8. Το προσωπικό που υπηρετεί στους δήμους με 

σύμβαση εργασίας ιδιωτικού δικαίου ορισμένου χρόνου 
ή με σύμβαση έργου που αποδεδειγμένα υποκρύπτει 
σύμβαση εργασίας ορισμένου χρόνου και εξυπηρετεί 
πάγιες και διαρκείς ανάγκες, εφόσον έχει προσληφθει 
μέχρι 16 Σεπτεμβρίου 1994 με έγκριση του Υπουργού 
Εσωτερικών, ύστερα από εγκριτική πράξη του Υπουρ¬ 
γικού Συμβούλιού, δύναται να κατατάσσεται σε προσω¬ 
ποπαγείς θέσεις ιδιωτικού δικαίου αορίστου χρόνου, 
που συνιστώνται με την απόφαση κατάταξης. Τη συν¬ 
δρομή των προϋποθέσεων αυτών βεβαιώνει το δημοτικό 
συμβούλιο και την ύπαρξη των απαιτούμενων εγκρίσεων, 
καθώς και τον αληθή χαρακτήρα των μετατρεπόμενων 
συμβάσεων έργου δύναται να ελέγξει το Α.Σ.Ε.Π. αυ- 
τεπαγγέλτως ή κατόπιν ερωτήματος του Υπουργού 
Εσωτερικών. 

Άρθρο 11 

Όροι, προϋποθέσεις και τρόπος κατάταξης 

1. Για όλες τις περιπτώσεις της κατά το προηγούμενο 
άρθρο κατάταξης, απαιτείται: 

α) Υποβολή αίτησης μέσα σε ανατρεπτική προθεσμία 
δύο (2) μηνών από τη δημοσίευση του νόμου αυτού. 
Αίτηση δύναται να υποβάλουν και οι αποσπασμένοι από 
νομικό πρόσωπο ιδιωτικού δικαίου επί τρία (3) τουλά¬ 
χιστον συνεχή έτη σε υπηρεσία ή νομικό πρόσωπο του 
άρθρ'ου 10. 

β) Συνδρομή των προβλεπόμενων από την κείμενη 
νομοθεσία γενικών προσόντων διορισμού εκτός από το 
ανώτατο όριο ηλικίας και με την επιφύλαξη των ορι- 
ζομένων στις παραγράφους 5 και 6 του άρθρου 10. 

2. Οι κατατασσόμενοι εντάσσονται σε υφιστάμενες 
θέσεις αντίστοιχης ή παρεμφερούς ειδικότητας και αν 
δεν υπάρχουν, σε προσωρινές θέσεις αντίστοιχης ει¬ 
δικότητας, που συνιστώνται με την απόφαση κατάταξης. 

3. Η κατάταξη γίνεται σε ειδικότητα αντίστοιχη με 
την ειδικότητα και τους όρους με τους οποίους κάθε 
υπάλληλος είχε προσληφθει ή με τα καθήκοντα που 
ασκεί, ανάλογα με τα τυπικά του προσόντα. Όσοι έχουν 
πτυχίο ή δίπλωμα τριτοβάθμιας εκπαίδευσης κατατάσ¬ 
σονται σε θέσεις ειδικότητας αντίστοιχης με τα προ¬ 
σόντα αυτά, ανεξάρτητα από την ειδικότητα με την 
οποία είχαν προσληφθει. Αν δεν υπάρχει αντίστοιχη 
ειδικότητα και θέση, συνιστάται με την απόφαση κατά¬ 
ταξης και εφαρμόζεται περαιτέρω η παράγραφος 5 του 
παρόντος άρθρου. 

4. Οι κατατασσόμενοι λαμβάνουν τις αποδοχές της 
νέας θέσης τους από την ημερομηνία που δημοσιεύεται 
στην Εφημερίδα της Κυβερνήσεως η πράξη κατάταξής 
τους. Αν οι αποδοχές αυτές είναι κατώτερες από 
εκείνες που τους καταβάλλονταν, οι υπάλληλοι διατη¬ 
ρούν τις αποδοχές που ελάμβαναν κατά την κατάταξή 
τους ώσπου να εξισωθούν με αυτές της θέσης τους. 
Για την εξεύρεση του μισθού της θέσης λαμβάνεται 
υπόψη και το ποσό της αυτόματης τιμαριθμικής ανα¬ 
προσαρμογής, όπως αυτό έχει διαμορφωθεί με τις 
αυξήσεις, που ενσωματώθηκαν σε αυτό σύμφωνα με τις 
διατάξεις της 64117/2589/24.12.90 απόφασης, που κυ¬ 
ρώθηκε με την παρ. 2 του άρθρου 24 του ν.1947/1991 
(ΦΕΚ 70 Α'), και του άρθρου 3 του ν. 2129/1993 (ΦΕΚ 
57 Α'), περιλαμβανομένης και της αύξησης του άρθρου 
1 του ν. 2198/1994 (ΦΕΚ 43 Α ). 

5. Υπάλληλοι που κατατάσσονται σύμφωνα με το 
άρθρο αυτό με βάση το πτυχίο η δίπλωμα τριτοβάθμιας 
εκπαίδευσης, εφόσον δεν προβλέπεται από τον οργα¬ 
νισμό της υπηρεσίας τους αντίστοιχη ή παρεμφερής 


ειδικότητα, μετατάσσονται υποχρεωτικώς, μέοατ?€^εξί 
(6) μήνες από την κατάταξή τους, σε κενές οργανικές 
θεσεις υπηρεσιών του Δημοσίου ή Ν.Π.Δ.Δ. αντίστοιχης 
ειδικότητας, με την ίδια σχέση εργασίας. Αν δεν υπάρχει 
κενή θέση, μεταφέρεται η θέση που κατέχουν. Η με¬ 
τάταξη ενεργείται με κοινή απόφαση των οικείων υ¬ 
πουργών, ύστερα από σύμφωνη γνώμη των αρμόδιων 
υπηρεσιακών συμβουλίων. Οι υπαγόμενοι στην Ύταρά- 
γραφο αυτή ασκούν ως τη μετάταξή τους τα.καθήκοντα 
που ασκούσαν κατά τη δημοσίευση του παρόντος νόμου. 

Άρθρο 12 
Εξαιρέσεις 

1. Με την επιφύλαξη της παραγράφου 2 του άρθρου 
10, εξαιρείται από την εφαρμογή του άρθρου 10 το 
ερευνητικό και λοιπό προσωπικό που μισθοδοτείται κατά 
τη δημοσίευση του παρόντος από προγράμματα χρη¬ 
ματοδοτούμενα, συνολικά ή κατά ένα μέρος, από πόρους 
της Ευρωπαϊκής Ένωσης ή διεθνών οργανισμών ή του 
προγράμματος δημόσιων επενδύσεων ή δυνάμει διεθνών 
συμβάσεων. 

2. Εξαιρείται από την εφαρμογή του άρθρου 10 το 
παρακάτω προσωπικό με σχέση εργασίας ιδιωτικού δι¬ 
καίου ή έργου: 

α) Το προσωπικό των οργανισμών τοπικής αυτοδιοί¬ 
κησης, πλην των δήμων, 

β) οι ειδικοί σύμβουλοι και οι ειδικοί συνεργάτες των 
πολιτικών γραφείων του Πρωθυπουργού, των μελών 
της Κυβέρνησης, των υφυπουργών, γενικών γραμμα¬ 
τέων, γενικών γραμματέων περιφερειών και νομαρχών 
(ν. 1299/1982 άρθρο 5β, ν.1558/1985 άρθρο 30, Π.Υ.Σ. 
88/85 άρθρο 3, ν. 1943/1991 άρθρο 71, π.δ. 93/83, 
ν. 1622/1986 άρθρο 65), 

γ) το προσωπικό που δεν έχει την ελληνική ιθαγένεια, 
με εξαίρεση τους Κυπρίους και Βορειοηπειρώτες ομο¬ 
γενείς και τους ομογενείς από την Κωνσταντινούπολη, 
την Ίμβρο, Τένεδο (ν.δ. 3832/1958 ΦΕΚ 128 Α ) και τις 
πρώην "σοσιαλιστικές χώρες", 
δ) το κάθε κατηγορίας εκπαιδευτικό ή διδακτικό και 
βοηθητικό διδακτικό προσωπικό αρμοδιότητας του Υ¬ 
πουργείου Εθνικής Παιδείας και Θρησκευμάτων και των 
σχολών των υπουργείων και των Ν.Π.Δ.Δ., με την 
επιφύλαξη των διατάξεων του άρθρου 13 του παρόντος, 
ε) οι νομικοί σύμβουλοι, οι δικαστικοί σύμβουλοι, οι 
διευθυντές δικαστικού, οι προϊστάμενοι δικαστικού και 
οι δικηγόροι, 

στ) όσοι έχουν προσληφθει στα γραφεία τύπου και 
δημοσίων σχέσεων του άρθρου 67 του ν. 1943/1991 
(ΦΕΚ 50 Α'), καθώς και οι δημοσιογράφοι, 
ζ) οι χειριστές αεροπλάνων και ελικοπτέρων, οι διε¬ 
ρευνητές ατυχημάτων και οι επιθεωρητές πτήσης της 
υπηρεσίας πολιτικής αεροπορίας του Υπουργείου Με¬ 
ταφορών και Επικοινωνιών, 
η) το καλλιτεχνικό προσωπικό, 
θ) το προσωπικό που έχει προσληφθει με σύμβαση 
εργασίας ιδιωτικού δικαίου ορισμένου χρόνου για την 
κατασκευή έργων με αυτεπιστασία, εκτός από το προ¬ 
σωπικό του Υπουργείου Περιβάλλοντος, Χωροταξίας 
και Δημόσιων Εργων και του Ειδικού Ταμείου Μονίμων 
Οδοστρωμάτων Αθηνών (Ε.Τ.Μ.Ο.Α.), που απασχολείται 
σε εργασίες συντήρησης μόνιμου χαρακτήρα. 

ι) οι επιμορφωτες των Νομαρχιακών Επιτροπών Λαϊκής 
Επιμόρφωσης (Ν.Ε.Λ.Ε.), που αναφέρονται στο άρθρο 
10 του ν.1351/1983 (ΦΕΚ 56 Α'), 

ια) το ειδικό επιστημονικό προσωπικό του άρθρου 
103 παρ. 3 του Συντάγματος, 
ιβ) το προσωπικό του Κέντρου Προγραμματισμού και 
Οικονομικών Ερευνών (Κ.Ε.Π.Ε.) και του Εθνικού Κέ¬ 
ντρου Δημόσιας Διοίκησης (Ε.Κ.Δ.Δ.), 
ιγ) οι γιατροί που πμρέχουν υπηρεσίες με αυτή τους 
την ιδιότητα υπό οποιαδήποτε νομική μορφή, 
ιδ) το εργατικό προσωπικό του Ο.Λ.Π., Ο.Λ.Θ. και 
των άλλων λιμένων της χώρας, καθώς και οι φύλακες 
φορτηγίδων του Ο.Λ.Π., 

ιε) το προσωπικό που στελεχώνει τις Υπηρεσίες 
Πολιτικής Σχεδίασης Έκτακτης Ανάγκης (άρθρο 17 του 
ν.δ/τος 17/1974), 

ιστ) το προσωπικό των υπηρεσιών αυτεπιστασίας του 
Ε.Ο.Τ., 

ιζ) το προσωπικό που εργάζεται στα σκάφη και στα 
πλωτά μηχανήματα του Ειδικού Ταμείου Μηχανημάτων 
Λιμενικών Έργων (Ε.Τ.Μ.Λ.Ε.), 
ιη) οι επιμελητές εισπράξεων που αμείβονται με πο¬ 
σοστό επί των εισπράξεων. 

Άρθρο 13 

1. Με προεδρικά διατάγματα, που εκδίδονται με πρό¬ 
ταση των Υπουργών Προεδρίας της Κυβέρνησης, Οι¬ 
κονομικών και του οικείου υπουργού, μπορούν οι δια¬ 
τάξεις των άρθρων 10 και 11 του παρόντος να επε- 
κτείνονται και να προσαρμόζονται ανάλογα και στο 
εκπαιδευτικό ή διδακτικό προσωπικό των σχολών των 
υπουργείων ή των Ν.Π.Δ.Δ., που υπηρετεί με σχέση 
εργασίας ιδιωτικού δικαίου ορισμένου χρόνου ή έργου, 
αλλά που παρέχει στην πραγματικότητα εξαρτημένη 
εργασία. 

Στην εφαρμογή του προηγούμενου εδαφίου υπάγεται 
και το διδακτικό - καλλιτεχνικό προσωπικό. 

2. Η σχέση εργασίας ιδιωτικού δικαίου ορισμένου 
χρόνου προσωπικού υπαγόμενου στο άρθρο 10, που 
λήγει πριν από την εκπνοή της προθεσμίας υποβολής 
αιτήσεων κατά την παρ. 1 του άρθρου 11, παρατείνεται 
αυτοδικαίως ώσπου να λήξει η προθεσμία αυτή, εφόσον 
συντρέχουν οι χρονικές προϋποθέσεις του άρθρου 10. 
Αν οι ενδιαφερόμενοι υποβάλουν αίτηση κατάταξής 
τους, η σχέση εργασίας παρατείνεται αυτοδικαίως μέχρι 
τη δημοσίευση της πράξης κατάταξης. 

3. Οι συμβάσεις μίσθωσης έργου, που λήγουν πριν 
από την εκπνοή της προθεσμίας υποβολής αιτήσεων 
κατά την παρ. 1 του άρθρου 11, παρατείνονται αυτο¬ 
δικαίως μέχρι να λήξει η προθεσμία αυτή, εφόσον κατά 
το χρόνο της λήξεώς της συγκεντρώνουν τις χρονικές 
προϋποθέσεις του άρθρου 10. Αν οι ενδιαφερόμενοι 
υποβάλουν αίτηση κατάταξής τους, οι σχετικές συμβά¬ 
σεις παρατείνονται αυτοδικαίως ως την κατά το άρθρο 
10 κρίση του υπηρεσιακού συμβουλίου: Για όσους από 
αυτούς το υπηρεσιακό συμβούλιο κρίνει ότι παρέχουν 
στην πραγματικότητα εξαρτημένη εργασία, η σχετική 
σύμβαση έργου παρατείνεται αυτοδικαίως ως τη δημο¬ 
σίευση της πράξης κατάταξης. 

4. Οι παράγραφα 2 και 3 του παρόντος άρθρου εφαρ¬ 
μόζονται αναλόγως και για το προσωπικό του άρθρου 10 
παρ. 2. 

5. Προσωπικό που συνδέεται με σχέση εργασίας 
ιδιωτικού δικαίου ορισμένου χρόνου ή με σύμβαση έργου, 
του οποίου η σχέση ή η σύμβαση έχει λήξει κατά το 
χρονικό διάστημα από 1ης Ιουλίου 1994 ως τη δημο¬ 
σίευση του παρόντος νόμου στην Εφημερίδα της Κυ- 


βερνήσεως και το οποίο συγκέντρωνε τις προϋποθέσεις 
του άρθρου 10 κατά το χρόνο λήξης της σχέσης ή 
σύμβασής του, υπάγεται στις διατάξεις των άρθρων 10 
και 11 του παρόντος, εφόσον κατά την κρίση του οικείου 
υπηρεσιακού συμβουλίου εξυπηρετούσε πάγιες και διαρ¬ 
κείς αναγκες της υπηρεσίας. 

6 Συμβάσεις προσωπικού με σχέση εργασίας ιδιωτικού 
δικαίου ορισμένου χρόνου,- που είχαν συναφθεί πριν 
την ισχύ του νί 2190/1994 για την αποκατάσταση 
εκτεταμένων ζημιών από σεισμούς, δύνανται να παρα- 
ταθούν ή ανανεωθούν μέχρι την ολοκλήρωση του έργου 
για το οποίο έχουν συναφθεί, εφόσον υπάρξει σχετική 
έγκριση υπό τις προϋποθέσεις και τη διαδικασία της 
Π.Υ.Σ. 236/7.7.1994 (ΦΕΚ 115 Ά). 

Η διάταξη του προηγούμενου εδαφίου εφαρμόζεται 
και για τους προσληφθέντες έως 31 Αυγούστου 1994 
για τις ανάγκες του ΤΑΣ Πύργου. 

7. Συμβάσεις προσωπικού ορισμένου χρόνου ή έργου, 
που υποκρύπτουν εξαρτημένη εργασία του Υπουργείου 
Εθνικής Άμυνας, μη υπαγομένου στο άρθρο 27 παρ. 8 
του ν. 2190/1994, που μισθοδοτείται από προγράμματα 
χρηματοδοτούμενα, συνολικά ή κατά ένα μέρος, από 
πόρους διεθνών οργανισμών (ΝΑΤΟ), παρατείνονται 
αυτοδικαίως από τη λήξη τους μέχρι το πέρας του 
προγράμματος ή της ανάγκης απασχόλησης μέρους 
του προσωπικού ή την παύση της χρηματοδότησης. 

ΚΕΦΑΛΑΙΟ Δ’ 

Άρθρο 14 
Ειδικές ρυθμίσεις 

1. Αν, συνέπεια αναδιοργάνωσης υπουργείου, αυτο¬ 
τελούς δημόσιας υπηρεσίας ή Ν.Π.Δ.Δ., καταργηθεί 
οργανική μονάδα οποιουδήποτε επιπέδου, οι προϊστά¬ 
μενοι που έχουν επιλεγεί κατά τις διατάξεις του άρθρου 
36 του ν. 2190/1994 και δεν θα ασκούν εφεξής καθή¬ 
κοντα προϊσταμένου, διατηρούν, κατά παρέκκλιση των 
κείμενων διατάξεων, το αντίστοιχο μηνιαίο επίδομα θέ¬ 
σης ευθύνης και τυχόν άλλες προσαυξήσεις και επι¬ 
δόματα της θέσης, μέχρι τη λήξη της θητείαζ για την 
οποία είχαν επιλεγεί και θεωρούνται ως προϊστάμενοι 
μόνο για την εφαρμογή των διατάξεων του τρίτου έως 
και έκτου εδαφίου της παρ. 2, καθώς και της παρ. 10 
του άρθρου 36 του ν. 2190/1994. Τα καθήκοντά τους 
καθορίζονται από το Γενικό Γραμματέα ή προκειμένου 
για Ν.Π.Δ.Δ. από το ανώτατο όργανο διοίκησης αυτού. 
Αν κενωθούν ή συσταθούν αντίστοιχες θέσεις προϊ¬ 
σταμένων πριν από τη λήξη της θητείας για την οποία 
είχαν επιλεγεί, οι ανωτέρω τοποθετούνται στις θέσεις 
αυτές και με τη σειρά που καθορίζει το αρμόδιο υπη¬ 
ρεσιακό συμβούλιο. 

2. Οι διατάξεις των παραγράφων 2 έως 4 του άρθρου 
32 του ν. 2190/1994 για τη διάθεση υπαλλήλων στα 
γραφεία βουλευτών και Ελλήνων βουλευτών του Ευ¬ 
ρωπαϊκού Κοινοβουλίου εφαρμόζονται κ ,ια την από¬ 
σπαση και διάθεση υπαλλήλων στο γραφείο στην Ελλάδα 
του εκάστοτε Έλληνα Επιτρόπου στην Ευρωπαϊκή Ε¬ 
πιτροπή. Οι διατάξεις του άρθρου 10 παρ. 2 του ν.δ/τος 
216/1974 (ΦΕΚ 367 Α'), όπως συμπληρώθηκε με τις 
διατάξεις του άρθρου 19 παρ. 4 του ν. 1735/1987 (ΦΕΚ 
195 Α') και του άρθρου 3 (εδάφ. α') του ν. 1895/1990 
(ΦΕΚ 116 Α') για αποσπάσεις υπαλλήλων στο Υπουργείο 
Προεδρίας της Κυβέρνησης, εφαρμόζονται και για α¬ 
ποσπάσεις στο Α.Σ.Ε.Π. 

Στην παρ. 2 του άρθρου 32 του ν. 2190/1994 προ¬ 
στίθεται η φράση "Ο αριθμός των υπαλλήλων αυτών 
ορίζεται σε τέσσερις (4), εφόσον ο Βουλευτής δεν 
κάνει χρήση της αποφάσεως υπ' αριθμ. 4775/1982 της 
Ολομέλειας της Βουλής". 

3. Οι διατάξεις των παραγράφων 6 και 7 του άρθρου 
25 του ν. 2190/1994 εφαρμόζονται και στους απολυ- 
θέντες της ΟΕΥΜΡΙΟ ΟΑΤΕΠΙΝΟ που εργάζονταν σε 
αυτήν κατά τη δημοσίευση του ν. 2190/1994, λόγω 
επαναπρόσληψής τους πριν την ισχύ του ανωτέρω 
νόμου. Οι διατάξεις της περίπτ. αγ' της παρ. 11 του 
άρθρου 21 του ν. 2190/1994 ισχύουν και στις περιπτώ¬ 
σεις επιμέλειας συζύγου. Οι διατάξεις του προηγούμενου 
εδαφίου και της περίπτ. αγ' της παρ. 11 του άρθρου 
21 του ν. 2190/1994 εφαρμόζονται ως προς την πρόταξη 
των αναφερόμενων σε αυτές υποψηφίων και στις πε¬ 
ριπτώσεις γ' και δ' της παρ. 8 του άρθρου 18 του ίδιου 
νόμου, τιθεμένων σε σειρά προτεραιότητας πριν την 
άγαμη μητέρα. 

Η αληθής έννοια του τετάρτου εδαφίου της παρ. 1 
του άρθρου 17 του ν. 2190/1994 είναι ότι τα καθήκοντα 
των από άλλη νομαρχία τοπικών επιτροπών περιορί¬ 
ζονται στην εποπτεία κατά τη διενέργεια του διαγωνι¬ 
σμού και στις μετέπειτα ενέργειες και δεν αφορούν 
στην εξασφάλιση των αναγκαίων τεχνικών και οργα¬ 
νωτικών προϋποθέσεων. Το τελευταίο εδάφιο της παρ. 
1, οι παραγράφει 4 και 5 του άρθρου 17 και το τρίτο 
εδάφιο της παρ. 4 του άρθρου 18 του ν. 2190/1994 
καταργούνται. Στο πρώτο εδάφιο της παρ. 8 του άρθρου 
27 του ν. 2190/1994 οι λέξεις 'και μετά” αντικαθίστανται 
με τις λέξεις "ή λήγει μετά" και οι λέξεις "μεγαλύτερη 
των" αντικαθίστανται με τη λέξη "τουλάχιστον". Τα εκ 
συνταξιούχων μέλη του Ανώτατου Συμβουλίου Επιλογής 
Προσωπικού (Α.Σ.Ε.Π.) ασφαλίζονται στο Ταμείο Πρό¬ 
νοιας Δημοσίων Υπαλλήλων προαιρετικώς, κατόπιν σχε¬ 
τικής έγγραφης δήλωσής τους προς αυτό. Το τελευταίο 
εδάφιο της παρ. 16 του άρθρου 17 του ν. 2190/1994 
ισχύει και στην περίπτωση του άρθρου 18 του ίδιου 
νόμου. 

Στο δεύτερο εδάφιο του άρθρου 9 του ν. 2190/1994 
μετά τις λέξεις προέρχονται από άλλες υπηρεσίες" 
προστίθενται οι λέξεις "ή είναι συνταξιούχοι" και στο 
τέλος της περίπτωσης θ' της παρ. 2 του άρθρου 14 
του ν. 2190/1994 προστίθεται εδάφιο που έχει ως εξής: 

Όι διατάξεις του προηγούμενου εδαφίου εφαρμόζο¬ 
νται και για την πρόσληψη εποχικού προσωπικού από 
τα ΕΑ.ΤΑ. κατά την περίοδο των εορτών των Χριστου¬ 
γέννων και του Πάσχα, εφόσον η διάρκεια της απα¬ 
σχόλησης δεν υπερβαίνει τον ένα (1) μήνα για καθεμία 
από τις ανωτέρω δύο περιόδους, αποκλεισμένης της 
επαναπρόσληψης εντός του αυτού ημερολογιακού έτους 
πριν την πάροδο εξαμήνου”. 

4. Τα τρία τελευταία εδάφια" της παρ. 3 του άρθρου 
9 του ν. 301/1976 (ΦΕΚ 91 Α'), όπως αυτά προστέθηκαν 
με τις διατάξεις της παρ. 5 του άρθρου 8 του ν. 
2225/1994 (ΦΕΚ 121 Α') αντικαθίστανται ως εξής: 

Όι εισπράξεις από την ως άνω διαδικασία κατατίθενται 
από τον υπόλογο διαχειριστή στην πλησιέστερη δημόσια 
οικονομική υπηρεσία υπέρ του Δημοσίου, τυχόν δε 
δαπάνες αντιμετωπίζονται από τις πιστώσεις του Κρα¬ 
τικού Προϋπολογισμού. Με αποφάσεις του Υπουργού 
Οικονομικών, που δημοσιεύονται στην Εφημερίδα της 
Κυβερνήσεως, ρυθμίζονται οι λεπτομέρειες εφαρμογής 
του παραπάνω εδαφίου". 

5. Υπάλληλοι υπαγόμενοι στις αποκαταστατικές δια¬ 


τάξεις των νομών 193/1975 και 1232/1982. που διορί¬ 
σθηκαν σύμφωνα με τις διατάξεις των νόμων 1476/1984 
και 1829/1989 σε μόνιμες θέσεις του κλάδου φυλάκων 
- θυρωρών (κατηγορίας ΥΕ) της Εξωτερικής Υπηρεσίας 
του Υπουργείου Εξωτερικών, μολονότι είχαν απολυτήριο 
λυκείου η εξαταξίου γυμνασίου, μετατάσσονται ύστερα 
από αίτησή τους σε κενή θέση του κλάδου διοικητικών 
γραμματέων ή σε προσωποπαγή θέση που συνίότάται 
μρ την απόφαση της μετάταξης. Ο βαθμός στον οποίο 
γίνεται η μετάταξη καθορίζεται με βάση το συνολικό 
χρόνο υπηρεσίας που έχει διανυθεί στο Υπουργείο με 
τα τυπικά προσόντα του κλάδου στον οποίο μετατάσ¬ 
σονται. 

6. Η προθεσμία των παραγράφων 3 και 12 του άρθρου 
25 και της παρ. 1 του άρθρου 26 (σε συνδυασμό με 
την παρ. 14 του άρθρου 25) του ν. 2190/1994 για την 
υποβολή αιτήσεων επαναπρόσληψης απολυθέντων, κα¬ 
θώς και η προθεσμία της παρ. 7 του άρθρου 27 του 
ίδιου νόμου για την υποβολή αιτήσεων μονιμοποίησης 
παρατείνεται επί ένα (1) μήνα από τη δημοσίευση του 
παρόντος. Οι υπαγόμενοι στην παρ. 2 του άρθρου 25 
του ν. 2190/1994 (απολυθέντες με το ν. 1882/1990) 
εντάσσονται στον οικείο πίνακα, εφόσον η προϋπηρεσία 
τους δεν είναι μικρότερη της προϋπηρεσίας του τε¬ 
λευταίου εγγεγραμμένου στον πίνακα. Για την εξέταση 
των αιτήσεων που υπάγονται στην παρ. 13 του άρθρου 
25 του ν. 2190/1994 και θα υποβληθούν βάσει της 
παρούσας παραγράφου, συγκροτείται τριμελής επιτροπή 
στο Υπουργείο Προεδρίας της Κυβέρνησης από έναν 
υπάλληλο κατηγορίας ΠΕ του Υπουργείου Προεδρίας 
της Κυβέρνησης, έναν προτεινόμενο από το Υπουργείο 
Οικονομικών και έναν κατά περίπτωση προτεινόμενο 
από το Υπουργείο στο οποίο υπάγεται ο απολυθείς ή 
στο οποίο υπάγεται το νομικό πρόσωπο από το οποίο 
αυτός απολύθηκε. Γραμματέας της επιτροπής ορίζεται 
υπάλληλος του Υπουργείου Προεδρίας της Κυβέρνησης. 

7. Οι θέσεις προσωπικού καθαριότητας, επιμελητών 
και εργατών με σχέση εργασίας ιδιωτικού δικαίου αο¬ 
ρίστου χρόνου μερικής απασχόλησης του Υπουργείου 
Οικονομικών ορίζονται σε πλήρους απασχόλησης. 

8. Στις κατά την προηγούμενη παράγραφο θέσεις 
κατατάσσεται κατά ειδικότητα το βοηθητικό προσωπικό 
που υπηρετεί με σχέση εργασίας ιδιωτικού δικαίου αο¬ 
ρίστου χρόνου στις αντίστοιχες ανωτέρω ειδικότητες 
κατά την έναρξη ισχύος του νόμου αυτού Οι κατατασ- 
σόμενοι καλύπτουν ανάγκες όλων των υπηρεσιών του 
Υπουργείου Οικονομικών και ανήκουν ως προς την 
υπηρεσιακή κατάστασή τους στην αρμοδιότητα της Διεύ¬ 
θυνσης Διοικητικού του Υπουργείου Οικονομικών. 

9. Για την κατά την προηγούμενη παράγραφο κατάταξη 
εκδίδεται από το αρμόδιο όργανο διαπιστωτική πράξη, 
που δεν δημοσιεύεται στην Εφημερίδα της Κυβερνή¬ 
σεως. 

10. Η ισχύς των προηγούμενων παραγράφων 7 έως 
9 αρχίζει από 1ης Ιανουάριου 1995. 

11. Ειδικά, για το έτος 1994, οι κανονικές άδειες των 
υπαλλήλων, που υπάγονται στον Υπαλληλικό Κώδικα, 
επιτρέπεται να χορηγηθούν μέχρι και το τέλος Φε¬ 
βρουάριου 1995, Οι διατάξεις της παραγράφου αυτής 
εφαρμόζονται και για τους υπαλλήλους των Ο.Τ.Α. που 
υπάγονται στο πρώτο μέρος και στο κεφάλαιο Α του 
δεύτερου μέρους του Κώδικα Δημοτικών και Κοινοτικών 
Υπαλλήλων (ν. 1188/1981 ΦΕΚ 204 Α'). 

Υπάλληλοι νομικών προσώπων του δημοσίου τομέα 
αρμοδιότητας Υπουργείου Πολιτισμού με σύμβαση ιδιω- 

τικου δικαίου απολυθέντες με το ν. 1882/1990. που 
έχουν καταδικαστεί σε φυλάκιση για την αντιστασιακή 
τους δράση κατά τη διάρκεια της δικτατορίας και επα- 
ναπροσλήφθηκαν πριν την ισχύ του ν. 2190/1994 αλλα 
σε ειδικότητα διαφορετική εκείνης που είχαν, κατατάσ¬ 
σονται σε κενή θέση ή συνιστώμενη πρωσοποπαγή θέση 
• της εδικότητάς τους με απόφαση του διοικητικού συμ¬ 
βουλίου. 

12. Η αληθής έννοια της παρ. 10 του άρθρου 28 του 
ν. 2190/1994, είναι’ ότι ως υπηρεσιακές μεταβολές 
νοούνται για μεν τους υπαλλήλους του Δημοσίου και 
Ν.Π.Δ.Δ. εκείνες που αναφέρονται στον Υπαλληλικό 
Κώδικα (π.δ. 611/1977) ή τις ειδικές διατάξεις που 
διέπουν συγκεκριμένες κατηγορίες προσωπικού, για δε 
τους Υπαλλήλους Ν.Π.Ι.Δ., αυτές που αναφέρονται 
στους κανονισμούς προσωπικού των αντιστοίχων 
Ν.Π.Ι.Δ.. Εάν τυχόν στους κανονισμούς προσωπικού 
δεν αναφέρονται ποιές είναι οι υπηρεσιακές μεταβολές, 
τότε ως υπηρεσιακές μεταβολές νοούνται οι αντίστοιχες 
αυτών που προβλέπονται στον Κώδικα Δημοσίων Υ¬ 
παλλήλων. Διαπιστωτικές ή άλλες πράξεις, που έχουν 
εκδοθεί σε εφαρμογή της διατάξεως αυτής (άρθρο 28 
παρ. 10 του ν. 2190/1994) και δεν συνιστούν υπηρε¬ 
σιακές μεταβολές καταργούνται από της ισχύος τους. 

13. Στο τέλος του πρώτου εδαφίου της παρ. 18 του 
άρθρου 28 του ν. 2190/1994 προστίθενται οι λέξεις 
"καθώς και διορισμού ή πρόσληψης ενός μέλους οικο¬ 
γένειας μέχρι δευτέρου βαθμού συγγένειας ατόμων που 
απεβίωσαν κατά την εκτέλεση διατεταγμένης υπηρεσίας 
των ενόπλων δυνάμεων" και στην παρ. 5 του άρθρου 
33 του ν. 2190/1994 προστίθεται το ακόλουθο εδάφιο: 
"Το τοποθετούμενο στις θέσεις της παρ. 2 προσωπικό 
λαμβάνει τις τακτικές αποδοχές του προσωπικού της 
παρ. 3". 

14. Οι θέσεις με τριετή θητεία και με βαθμό 2ο της 
κατηγορίας ειδικών θέσεων του Υπουργείου Προεδρίας 
της Κυβέρνησης για τη στελέχωση της Υ.Α.Π. μπορεί 
να καλύπτονται στο σύνολό τους και με απόσπαση ή 
με ανάθεση καθηκόντων υπαλλήλων υπουργείων και 
Ν.Π.Δ.Δ. με ρτ,ι ,,'ηποτε σχέση εργασίας, εφόσον συ¬ 
γκεντρώνουν τα τυπικά π' οόντα πρόσληψης της ίδιας 
θέσης. 

15. Η αληθής έννοια του πρώτου εδαφίου της παρ. 
3 του άρθρου 21 του ν. 2190/1994 είναι ότι υπάγεται 
σε αυτό και το προσωπικό που απασχολείται με το 
σχεδιασμό ή την παρακολούθηση των αναφερόμενων 
στο ίδιο εδάφιο προγραμμάτων ή έργων συνδεόμενων 
αποκλειστικά με το Κοινοτικό Πλαίσιο Στήριξης. Με την 
επιφύλαξη των διατάξεων της παρ. 7 του άρθρου πρώτου 
του νόμου "Οργανισμός Ανέγερσης Νέου Μουσείου 
Ακρόπολης και άλλες διατάξεις", ο Οργανισμός αυτός 
υπάγεται στις περί προσλήψεων - διατάξεις του ν. 
2190/1994. Η κατά το άρθρο 3 παρ. 2 του ν.δ/τος 
3785/1957 (ΦΕΚ 208 Α') εξαίρεση της Δ Ε Η. δεν ισχύει 
για την εφαρμογή των διατάξεων του ν. 2190/1994 και 
του παρόντος. 

16. Για τους ανέργους της παρ. 17 του άρθρου 21 
του ν. 2190/1994, που έχουν εκπαιδευθεί ως βοηθητικό 
υγειονομικό προσωπικό σε προγράμματα του Ο.Α.Ε.Δ., 
ισχύει, για το διορισμό τους στο Δημόσιο και τα νομικά 
πρόσωπα της παρ. 1 του άρθρου 14 του ίδιου νόμου, 
ως ανώτατο όριο ηλικίας το 45ο έτος, που δεν θα 
πρέπει να έχουν υπερβεί κατά το χρόνο του διορισμού 
τους. 

17. Στο πρώτο εδάφιο της παρ. 3 του άρθρου 40 


του ν. 1943/1991 (ΦΕΚ 50 Α’ ), μετά τις λέξεις "απο 
μέλος Δ Ε Π. των Α.Ε.Ι.' προστίθενται οι λεξεις ή 
αντίστοιχο των Τ.Ε.Ι.'. 

18. Οι προβλεπόμενες από το άρθρο μόνο του π.δ/τος 
44/1989 (ΦΕΚ 20 Α) οργανικές θέσεις προσωπικού 
καθαριότητας και εργατών μερικής ή περιοδικής απα¬ 
σχόλησης με σύμβαση εργασίας ιδιωτικού δικαίου αο¬ 
ρίστου χρόνου της Σ.Ε.Λ.Ε.Τ.Ε., ορίζονται σε πλήρους 
απασχόλησης. Στις κατά το προηγούμενο εδάφιο θέσεις 
κατατάσσεται κατά ειδικότητα το προσωπικό καθαριό¬ 
τητας και εργατών που υπηρετεί με σύμβαση εργασίας 
ιδιωτικού δικαίου αορίστου χρόνου στις αντίστοιχες 
ανωτέρω θέσεις και ειδικότητες της Σ.Ε.Λ.Ε.Τ.Ε. κατά 
την έναρξη ισχύος του νόμου αυτού. Για την κατά το 
προηγούμενο εδάφιο κατάταξη εκδίδεται από το αρμόδιο 
όργανο διαπιστωτική πράξη, που δεν δημοσιεύεται στην 
Εφημερίδα της Κυβερνήσεως. 

19. Οι υπάλληλοι της πρώην ΣΥΚΕΑ, ΒΥ/ΣΥΚΕΑ και 
ΜΟΜΑ που με βάση τις επανεκτιμηθείσες ανάγκες του 
Υ.ΕΘ.Α. υπάγονται στις διατάξεις του άρθορυ 25 του 
ν. 2190/1994, επαναπροσλαμβάνονται σε υπηρεσίες του 
Υ.ΕΘ.Α. ή οε νομικά πρόσωπα δημοσίου δικαίου αρμο¬ 
διότητας του Υ.ΕΘ.Α., που έχουν την έδρα τους στους 
νομούς μόνιμης κατοικίας αυτών. Για όσους εξ αυτών 
διαπιστωθεί με πράξη του αρμόδιου υπουργού, ότι δεν 
μπορεί να απορροφηθούν από τις ανωτέρω υπηρεσίες 
και νομικά πρόσωπα στο νομό της μόνιμης κατοικίας 
τους, μπορεί να επαναπροσλαμβάνονται σε άλλες υ¬ 
πηρεσίες του Δημοσίου ή Ν.Π.Δ.Δ. του ίδιου ή γειτονικού 
νομού, προηγουμένων πάντοτε σε κάθε περίπτωση των 
υπηρεσιών και νομικών προσώπων που υπάγονται στην 
αρμοδιότητα του Υ.ΕΘ.Α.. Αν δεν υφίστανται κενές 
θέσεις συνιστώνται προσωποπαγείς, οι οποίες καταρ- 
γούνται όταν για οποιονδήποτε λόγο κενωθούν. Η 
επαναπρόσληψη γίνεται με κοινή απόφαση του Υπουρ¬ 
γού Εθνικής Αμυνας και του κατά περίπτωση αρμόδιου 
υπουργού. Η σύσταση των προσωποπαγών θέσεων 
γίνεται με κοινή απόφαση των Υπουργών Προεδρίας 
της Κυβέρνησης και του κατά περίπτωση αρμοδίου. 

20. Όταν εργαζόμενος στο Δημόσιο ή στον ςυρύτερο 
δημόσιο τομέα χάσει τη ζωή του εκτελώντας το υπη¬ 
ρεσιακό του καθήκον και εξαιτίας του γεγονότος αυτού 
και δεν προκύπτουν με οποιονδήποτε τρόπο συνταξιο- 
δοτικές ή άλλες οικονομικές απαιτήσεις της οικογένειας 
του θανόντος, τότε δύναται έτερο μέλος της οικογέ¬ 
νειας του θανόντος μέχρι πρώτου βαθμού συγγένειας 
με αυτό να διορίζεται στο Δημόσιο ή στον ευρύτερο 
δημόσιο τομέα σε κενή οργανική θέση ανάλογη των 
προσόντων που διαθέτει το ωφελούμενο από τη διάταξη 
αυτή συγγενικό πρόσωπο. 

Η αίτηση για διορισμό πρέπει να υποβληθεί μέσα σε 
αποκλειστική προθεσμία πέντε (5) ετών. 

21. Αιτήσεις επαναπρόσληψης υπαλλήλων που απορ- 
ρίφθηκαν από τις τριμελείς επιτροπές του ν. 2190/1994, 
επανακρίνονται υπό τις ουσιαστικές προϋποθέσεις της 
παρ 13 του άρθρου 25 και του άρθρου 26 του ν. 
2190/1994, από τις ίδιες, ανασυγκροτούμενες για το 
σκοπό αυτόν ύστερα από αίτηση θεραπείας που ασκείται 
από τον ενδιαφερόμενο, σε ένα (1) μήνα από τη 
δημοσιεύση του παρόντος. 

22. Οι διατάξεις των παραγράφων 6 και 7 του άρθρου 
25 του ν. 2190/1994 εφαρμόζονται και στους επανα- 
προσληφθέντες σύμφωνα με τις διατάξεις του τρίτου 
και τέταρτου εδαφίου της παρ. 3 του άρθρου 26 του 
ίδιου νόμου, υπό την προϋπόθεση ότι θα παραμείνουν 

στην υπηρεσία επί μία διετία τουλάχιστον, εκτός αν 
αποχωρούν υποχρεωτικώς νωρίτερα. 

23. Για τους υπαλλήλους μηχανικούς των κλάδων ΠΕ 
πολιτικών, αρχιτεκτόνων, μηχανολόγων - ηλεκτρολόγων 
της Γ ενικής Γ ραμματείας Δημόσιων Έργων του Υπουρ¬ 
γείου Περιβάλλοντος Χωροταξίας και Δημόσιων Έργων, 
που διορίστηκαν στον 5ο βαθμό, βάσει των ετών άσκησης 
του επαγγέλματος, σύμφωνα με τις διατάξεις του 
π.δ/τος 910/1977 (ΦΕΚ 305 Α'), ο συνολικός χρόνος 
πραγματικής δημόσιας υπηρεσίας, κατά το άρθρο 38 
παρ. 2 του ν. 2190/1994 (ΦΕΚ 28 Α') προσαυξάνεται 
κατά πέντε (5) έτη. 

24. α. Στο τέλος της παρ. 10 του άρθρου 25 του ν. 
2190/1994 (ΦΕΚ 28 Α') προστίθεται διάταξη, που έχει 
ως εξής: 

"Με ίδιες αποφάσεις δύναται να ορίζεται ειδικά για 
τα νοσηλευτικά προνοιακά ιδρύματα και τους ασφαλι¬ 
στικούς οργανισμούς αρμοδιότητας Υπουργείου Υγείας, 
Πρόνοιας και Κοινωνικών Ασφαλίσεων και η άμεση 
επαναπρόσληψη, εφόσον πρόκειται για εξαιρετικές υ¬ 
πηρεσιακές ανάγκες". 

β. Αποφάσεις που έχουν εκδοθεί μέχρι την έναρξη 
ισχύος του παρόντος νόμου και προβλέπουν την άμεση 
επαναπρόσληψη των υπαγομένων στις διατάξεις του ν. 
2190/1994, θεωρούνται νόμιμα εκδοθείσες. 

γ. Η ισχύς των διατάξεων της παρούσας παραγράφου 
αρχίζει από την ημερομηνία ισχύος του ν. 2190/1994. 

25. Συμβασιούχοι που υπάγονται στο πεδίο εφαρμογής 
των παραγράφων 2 έως 5 του άρθρου 25 του ν. 
2190/1994 και εφόσον δεν προσλαμβάνονται επειδή 
υπερβαίνουν τον αριθμό των θέσεων που προέκυψαν 
από την εκτίμηση των αναγκών της αντίστοιχης υπη¬ 
ρεσίας ή νομικού προσώπου μπορούν να προσλαμβά¬ 
νονται με κοινή απόφαση των Υπουργών Προεδρίας 
της Κυβέρνησης, Οικονομικών, Υγείας, Πρόνοιας και 
Κοινωνικών Ασφαλίσεων και του κατά περίπτωση αρ¬ 
μόδιου υπουργού σε υφιστάμενες κενές θέσεις τακτικού 
προσωπικού ή προσωπικού με σύμβαση εργασίας αο¬ 
ρίστου χρόνου των ασφαλιστικών ταμείων αρμοδιότητας 
του Υπουργείου Υγείας, Πρόνοιας και Κοινωνικών Α¬ 
σφαλίσεων. Η σειρά πρόσληψης καθορίζεται σύμφωνα 
με τα εδάφια 2 και επόμενα της παρ. 4 του άρθρου 
25 του ν. 2190/1994, οι διατάξεις του οποίου ισχύουν 
κατά τα λοιπά. 

Άρθρο 15 

Αντικατάσταση και συμπλήρωση του άρθρου 5 του 
ν.1835/1989 (ΦΕΚ 76 Α') 

1. Αντικαθίσταται η διάταξη του άρθρου 5 του ν.1835/ 
1989 (ΦΕΚ 76 Α') ως εξής: 

"1. Ιδρύεται ερευνητικό - επιμορφωτικό κέντρο, ως 
νομικό πρόσωπο ιδιωτικού δικαίου με την επωνυμία 
Κέντρο Ερευνών για Θέματα Ισότητας (Κ.Ε.Θ.Ι.) με 
έδρα την Αθήνα, που υπάγεται στην εποπτεία του 
Υπουργού Προεδρίας. 

2. Το Κ.Ε.Θ.Ι. έχει ως κύριο σκοπό τη διεξαγωγή 
επιστημονικών μελετών και ερευνών για θέματα ισότητας 
των φύλων, καθώς και την προαγωγή της ισότητας 
ευκαιριών στην απασχόληση και την οικονομική ανάπτυξη 
με το σχεδίασμά, την εφαρμογή, την παρακολούθηση 
και την αξιολόγηση γενικά προγραμμάτων συνεχιζόμενης 
επαγγελματικής κατάρτισης ιδίως για γυναίκες και γενικά 
τη διάδοση και εφαρμογή της πολιτικής ισότητας ευ¬ 
καιριών και για τα δύο φύλα. 

3 Ειδικότεροι σκοποί του Κ.Ε.Θ.Ι. είναι: 


α. Η πραγματοποίηση επιστημονικών μελετών και 
ερευνών για θέματα ισότητας των δύο φύλων. 

β. Ο σχεδιασμός, η οργάνωση, η εκτέλεση, η παρα¬ 
κολούθηση και αξιολόγηση προγραμμάτων επαγγελμα¬ 
τικής κατάρτισης, επιμόρφωσης και ενημέρωσης, ιδίως 
γυναικών, με στόχο την ένταξή τους στην αγορά ερ¬ 
γασίας και γενικά τη συμμετοχή του^ ^ιην οικονομική 
και κοινωνική ανάπτυξη. 

, γ. Η συλλογή, η αξιολόγηση και περαιτέρω αξιοποίηση 
στοιχείων και πορισμάτων μελετών, ερευνών και λοιπών 
δραστηριοτήτων περιλαμβανομένων των εκπαιδευτικών 
και επιμορφωτικών μεθόδων που σχετίζονται με την 
πολιτική ισότητας ευκαιριών των φύλων. 

δ. Η συνεργασία με εθνικούς, αλλοδαπούς και διεθνείς 
οργανισμούς, εκπαιδευτικά, επιστημονικά και ερευνητικά 
ιδρύματα, καθώς και οργανώσεις εργοδοτών και εργα¬ 
ζομένων για θέματα που σχετίζονται με την πραγμα¬ 
τοποίηση των σκοπών του. 

ε. Η διοργάνωση συνεδρίων, συναντήσεων, διασκέ¬ 
ψεων και κάθε είδους εκδηλώσεων δημόσιου διαλόγου 
και προβολής θεμάτων σχετικά με την ισότητα ευκαιριών. 

στ. Η ενημέρωση για θέματα που σχετίζονται με τις 
πολιτικές ισότητας ευκαιριών, με την έκδοση και δη¬ 
μοσίευση μελετών και ερευνών, καθώς και άλλου πρό¬ 
σφορου ενημερωτικού υλικού, με την έκδοση εντύπων 
ή και την παραγωγή οπτικοακουστικού υλικού. 

ζ. Με αποφάσεις του Υπουργού Προεδρίας, που 
εκδίδονται έπειτα από γνώμη του Διοικητικού Συμβουλίου 
και δημοσιεύονται στην Εφημερίδα της Κυβερνήσεως, 
είναι δυνατόν να ορίζονται και άλλοι ειδικοί σκοποί του 
Κ.Ε.Θ.Ι., στο πλαίσιο του γενικού σκοπού της παρα¬ 
γράφου 2 αυτού του άρθρου. 

4. Οι πόροι του Κ.Ε.Θ.Ι. είναι οι ακόλουθοι: 

α. Η τακτική επιχορήγηση που εγγράφεται κατ' έτος 
στον προϋπολογισμό του Υπουργείου Προεδρίας της 
Κυβέρνησης. 

β. Πρόσθετη κατ' έτος επιχορήγηση από το πρόγραμμα 
δημοσίων επενδύσεων του Υπουργείου Προεδρίας της 
Κυβέρνησης ή άλλου φορέα. 

γ. Έσοδα από την παροχή υπηρεσιών στο Δημόσιο, 
σε νομικά πρόσωπα δημοσίου ή ιδιωτικού δικαίου και 
ιδιώτες. 

δ. Εσοδα από την εκμετάλλευση της περιουσίας του. 
ε. Έσοδα από τα Ευρωπαϊκά Διαρθρωτικά Ταμεία, τις 
Υπηρεσίες και τους Οργανισμούς της Ευρωπαϊκής Έ¬ 
νωσης, καθώς και από κάθε άλλο Διεθνές Ταμείο. 

στ. Δωρεές, κληρονομιές, κληροδοσίες και κάθε είδους 
επιχορηγήσεις προς αυτό. 

ζ. Εσοδα από οποιαδήποτε άλλη πηγή, συμπεριλαμ¬ 
βανομένων ειδικών επιχορηγήσεων και χρηματοδοτή¬ 
σεων δημόσιων υπηρεσιών και φορέων του δημόσιου 
και ιδιωτικού τομέα. 

5. α. Το Κ.Ε.Θ.Ι. διοικείται από ενδεκαμελές Διοικητικό 
Συμβούλιο με τριετή θητεία και δυνατότητα ανανέωσης. 
Το Διοικητικό Συμβούλιο διορίζεται με απόφαση του 
Υπουργού Προεδρίας, με την οποία ορίζονται ο Πρόε¬ 
δρος, ο Αντιπρόεδρος και τα λοιπά εννέα (9) μέλη του. 
Γ ια το σκοπό αυτόν επιλέγονται επιστήμονες με κύρος, 
εμπειρία και ευρύτερη επιστημονική και κοινωνική δράση 
σε θέματα ισότητας των φύλων, ενώ δύο εκ των μελών 
μπορεί να είναι προσωπικότητες κύρους με δράση σε 
θέματα πολιτικών ισότητας των φύλων 

β. Το Κ.Ε.Θ.Ι. εκπροσωπείται νόμιμα από τον Πρόεδρο 
του Διοικητικού Συμβουλίου και διοικείται από το Διοι¬ 
κητικό Συμβούλιο. Ο Γενικός Διευθυντής, προίσταται 
όλων των υπηρεσιών του, στα πλαίσια των αποφάσεων 

του Διοικητικού Συμβουλίου 

γ. Με απόφαση του Υπουργού Προεδρίας, που δη¬ 
μοσιεύεται στην Εφημερίδα της Κυβερνήσεως, καθορί¬ 
ζονται τα αποφασιστικά, συλλογικά και μονομελή όργανα 
διοίκησης, οι αρμοδιότητες, η σύνθεσή τους, η νόμιμη 
συγκρότηση και απαρτία των συλλογικών οργάνων, κα¬ 
θώς και τα ειδικότερα προσόντα των προσώπων που 
διορίζονται σε αυτά. Με όμοιες αποφάσεις μπορούν να 
ανακατανέμονται οι αρμοδιότητες των ανωτέρω οργά¬ 
νων. 

δ. Ο Γενικός Διευθυντής και τα πρόσωπα που ορίζονται 
σε θέσεις μονομελών οργάνων διοίκησης απασχολούνται 
στο Κ.Ε.Θ.Ι. με σύμβαση εργασίας ορισμένου χρόνου 
διάρκειας τουλάχιστον τριών (3) ετών με δυνατότητα 
ανανέωσης. Οι κάθε είδους αποδοχές και αποζημιώσεις 
των ανωτέρω, καθώς και οι αποζημιώσεις των μελών 
του Διοικητικού Συμβουλίου καθορίζονται με απόφαση 
του- Διοικητικού Συμβουλίου, έπειτα από έγκριση του 
Υπουργού Προεδρίας. 

6. Η πλήρωση των θέσεων των μονομελών οργάνων 
διοίκησης του Κ.Ε.Θ.Ι. και του λοιπού προσωπικού του 
μπορεί να γίνει και με απόσπαση από θέση του Δημοσίου, 
νομικών προσώπων δημοσίου δικαίου, νομικών προσώ¬ 
πων ιδιωτικού δικαίου ή με παράλληλη άσκηση των 
καθηκόντων τους, εφόσον πρόκειται για καθηγητές και 
κάθε είδους διδακτικό και επιστημονικό προσωπικό των 
Α.Ε.Ι. ή Τ.Ε.Ι.. 

7. Με απόφαση του Υπουργού Προεδρίας, έπειτα 
από γνώμη του Διοικητικού Συμβουλίου που δημοσιεύεται 
στην Εφημερίδα της Κυβερνήσεως, ρυθμίζονται τα θέ¬ 
ματα που αφορούν την εσωτερική οργάνωση, τη λει¬ 
τουργία και την οικονομική διαχείριση του Κ.Ε.Θ.Ι. στα 
πλαίσια της ισχύουσας νομοθεσίας και καταρτίζονται οι 
ακόλουθοι κανονισμοί: 

α. Εσωτερικός κανονισμός λειτουργίας και οικονομικών. 

Με τον κανονισμό αυτόν ρυθμίζονται θέματα λειτουρ¬ 
γίας των διοικητικών και γνωμοδοτικών οργάνων του 
και των λοιπών υπηρεσιών του, καθώς και θέματα 
κατάστασης προσωπικού, οικονομικής διαχείρισης, σύ¬ 
ναψης δανείων, εκτέλεσης προμηθειών. 

β. Κανονισμός ανάθεσης μελετών, εκτέλεσης προ¬ 
γραμμάτων και λοιπών δράσεων. 

Με το κανονισμό αυτόν ρυθμίζονται θέματα σχετικά 
με την ανάθεση, αξιολόγηση και παρακολούθηση μελε¬ 
τών, ερευνών, προγραμμάτων επαγγελματικής κατάρ¬ 
τισης, επιμόρφωσης, ενημέρωσης και μέτρων για την 
προώθηση της ισότητας ευκαιριών και την πραγματο¬ 
ποίηση δραστηριοτήτων για την προώθηση των σκοπών 
του, όπως εκδόσεις, συνέδρια. Με τον ίδιο κανονισμό 
καθορίζονται και τα θέματα που σχετίζονται με τους 
όρους και προϋποθέσεις ανάθεσης υπηρεσιών σε τρί¬ 
τους με συμβάσεις εξαρτημένης εργασίας ορισμένου 
χρόνου, καθώς και κάθε είδους συνεργασίας και ανα¬ 
θέσεις παροχής υπηρεσιών σε κατάλληλα φυσικά και 
νομικά πρόσωπα." 

2. α. Μέχρι την έκδοση των υπουργικών αποφάσεων 
των παραγράφων 5 και 7 του άρθρου 5 του ν. 1835/1989. 
όπως αντικαταστάθηκε με την παράγραφο 1 αυτού του 
άρθρου εξακολουθούν να ισχύουν το προεδρικό διά¬ 
ταγμα και οι υπουργικές αποφάσεις που εκδόθηκαν στα 
, πλαίσια των εξουσιοδοτήσεων του άρθρου 5 του ν 
’ 1835/1989. 


β. Με την έκδοση των υπουργικών αποφάσεων, σύμ¬ 
φωνα με τις παραγράφους 5 και 7 αυτού του άρθρου 
5 του ν. 1835/1989, όπως αντικαταστάθηκε με την 
παράγραφο 1 αυτού του άρθρου καταργούνται το π.δ 
42/1994 (ΦΕΚ 33 Α') και οι υπουργικές αποφάσεις 
Γ.ΥΦ803 της 3 6.1994 (ΦΕΚ 417 Β') και η ΓΕΦ 1001 
της 19 7.1994 (ΦΕΚ 557 Β ), καθώς και η διάταξη της 
παραγράφου 7 του άρθρου 2 του ν. 2247/1994 (ΦΕΚ 
182 Α ). 

γ. Το Διοικητικό Συμβούλιο του Κ.Ε.Θ.Ι. εξακολουθεί 
να συγκροτείται νόμιμα με τη σύνθεση που προβλέπεται 
στο άρθρο 4 του π.δ/τος 42/1994 μέχρι την ανασυ¬ 
γκρότησή του, σύμφωνα με τα προβλεπόμενα στις 
παραγράφους 5 και 7 του άρθρου 5 του ν. 1835/1989, 
όπως αντικαταστάθηκε με την παράγραφο 1 αυτού του 
άρθρου. 

Άρθρο 16 

Επιλογή στελεχών της εκπαίδευσης 

1. Για την επιλογή των σχολικών συμβούλων πρω¬ 
τοβάθμιας και δευτεροβάθμιας εκπαίδευσης και των 
προϊσταμένων των Διευθύνσεων και Γ ραφείων πρωτο¬ 
βάθμιας και δευτεροβάθμιας εκπαίδευσης συνιστώνται 
Συμβούλια Επιλογής, η σύνθεση των οποίων ορίζεται 
ως εξής: 

α. Συμβούλιο Επιλογής Σχολικών Συμβούλων Πρω¬ 
τοβάθμιας Εκπαίδευσης: 

ι. Ο πρόεδρος ή ένας αντιπρόεδρος του Παιδαγωγικού 
Ινστιτούτου ή καθηγητής Παιδαγωγικού Τμήματος Α.Ε.Ι., 
που ορίζεται με τον αναπληρωτή του από τον Υπουργό 
Εθνικής Παιδείας και Θρησκευμάτων. 

ιι. Ένας καθηγητής ή αναπληρωτής καθηγητής Παι¬ 
δαγωγικού Τμήματος Α.Ε.Ι., που ορίζεται με τον ανα¬ 
πληρωτή του, από τη Γενική Συνέλευση του Τμήματος. 

ιιι. Δύο σύμβουλοι ή μόνιμοι πάρεδροι του Παιδαγω¬ 
γικού Ινστιτούτου, που ορίζονται με τους αναπληρωτές 
τους από το Συντονιστικό Συμβούλιο αυτού. 

ιν. Οι δύο αιρετοί εκπρόσωποι του κλάδου εκπαιδευ¬ 
τικών πρωτοβάθμιας εκπαίδευσης που αναπληρώνονται 
από τους αναπληρωματικούς εκπροσώπους. 

ν. Ένας εκπαιδευτικός της πρωτοβάθμιας εκπαίδευσης 
με βαθμό Α', που ορίζεται με τον αναπληρωτή του, 
ύστερα από πρόταση του οικείου δευτεροβάθμιου συν¬ 
δικαλιστικού οργάνου των εκπαιδευτικών. 

β) Συμβούλιο επιλογής Σχολικών Συμβούλων Δευτε¬ 
ροβάθμιας Εκπαίδευσης: 

ι. Ο πρόεδρος ή ένας αντιπρόεδρος του Παιδαγωγικού 
Ινστιτούτου ή καθηγητής Παιδαγωγικού Τομέα Α.Ε.Ι., 
που ορίζεται με τον αναπληρωτή του από τον Υπουργό 
Εθνικής Παιδείας και Θρησκευμάτων. 

ιι. Ενας καθηγητής ή αναπληρωτής καθηγητής Παι¬ 
δαγωγικού Τομέα Α.Ε.Ι., που ορίζεται με τον αναπληρωτή 
του από τη γενική συνέλευση του τομέα. 

ιιι Δύο σύμβουλοι ή μόνιμοι πάρεδροι του Παιδαγω¬ 
γικού Ινστιτούτου, που ορίζονται με τους αναπληρωτές 
τους από το Συντονιστικό Συμβούλιο αυτού. 

ιν. Οι δύο αιρετοί εκπρόσωποι του κλάδου εκπαιδευ¬ 
τικών δευτεροβάθμιας εκπαίδευσης, που αναπληρώνο¬ 
νται από τους αναπληρωματικούς εκπροσώπους. 

ν. Ένας εκπαιδευτικός της δευτεροβάθμιας εκπαί¬ 
δευσης με βαθμό Α', που ορίζεται με τον αναπληρωτή 



ΦΕΚ 218 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


3965 


του, ύστερα από πρόταση του οικείου δευτεροβάθμιου 
συνδικαλιστικού οργάνου των εκπαιδευτικών. 


Για την επιλογή σχολικών συμβούλων κάθε κλάδου 
δευτεροβάθμιας εκπαίδευσης μετέχει επιπλέον στο συμ¬ 
βούλιο αυτό ένας καθηγητής η αναπληρωτής καθηγητής 
Α Ε Ι ή σύμβουλος ή μόνιμος πάρεδρος του Παιδαγω¬ 
γικού Ινστιτούτού, αντίστοιχης ειδικότητας, που ορίζεται 
με τον αναπληρωτή του από τη γενική συνέλευση του 
τμήματος Α.Ε.Ι. ή από το Συντονιστικό Συμβούλιο του 
Παιδαγωγικού Ινστιτούτου, κατά περίπτωση. 

γ) Συμβούλιο Επιλογής Προϊσταμένων Διευθύνσεων 
και Γραφείων πρωτοβάθμιας εκπαίδευσης: 

ι) Ο πρόεδρος ή ένας αντιπρόεδρος του Παιδαγωγικού 
Ινστιτούτου ή Κΰθηγητής Παιδαγωγικού Τμήματος Α.Ε.Ι., 
που ορίζεται με τον αναπληρωτή του από τον Υπουργό 
Εθνικής Παιδείας και Θρησκευμάτων. 

ιι) Ενας καθηγητής ή αναπληρωτής καθηγητής παι¬ 
δαγωγικού τμήματος Α.Ε.Ι. , που ορίζεται με τον ανα¬ 
πληρωτή του από τη γενική συνέλευση του παιδαγωγικού 
τμήματος. 

ιιι) Ενας καθηγητής ή αναπληρωτής καθηγητής τομέα 
διοίκησης Α.Ε.Ι., που ορίζεται με τον αναπληρωτή του 
από τη γενική συνέλευση του τομέα διοίκησης. 

ιν) Ενας σύμβουλος ή μόνιμος πάρεδρος του Παι¬ 
δαγωγικού Ινστιτούτου, που ορίζεται με τον αναπληρωτή 
του από το Συντονιστικό Συμβούλιο αυτού. 

ν) Οι δύο εκπρόσωποι του κλάδου εκπαιδευτικών 
πρωτοβάθμιας εκπαίδευσης που αναπληρώνονται από 
τους αναπληρωματικούς εκπροσώπους. 

νι) Ενας εκπαιδευτικός της πρωτοβάθμιας εκπαίδευ¬ 
σης με βαθμό Α' με τον αναπληρωτή του, ύστερα από 
πρόταση του οικείου δευτεροβάθμιου συνδικαλιστικού 
οργάνου των εκπαιδευτικών. 

δ) Συμβούλιο Επιλογής Προϊσταμένων Διευθύνσεων 
και Γραφείων Δευτεροβάθμιας Εκπαίδευσης: 

ι) Ο πρόεδρος ή ένας αντιπρόεδρος του Παιδαγωγικού 
Ινστιτούτου ή καθηγητής Παιδαγωγικού τομέα Α.Ε.Ι., 
που ορίζεται με τον αναπληρωτή του από τον. Υπουργό 
Εθνικής Παιδείας και Θρησκευμάτων. 

ιι) Ένας καθηγητής ή αναπληρωτής καθηγητης παι¬ 
δαγωγικού τομέα Α.Ε.Ι., που ορίζεται με τον αναπληρωτή 
του από τη γενική συνέλευση του παιδαγωγικού τομέα 
ιιι) Ένας καθηγητής ή αναπληρωτής καθηγητής τομέα 
διοίκησης Α.Ε.Ι., που ορίζεται με τον αναπληρωτή του 
από τη γενική συνέλευση του τομέα διοίκησης. · 
ιν) Ενας σύμβουλος ή μόνιμος πάρεδρος του Παι¬ 
δαγωγικού Ινστιτούτου, που ορίζεται με τον αναπληρωτή 
του από το Συντονιστικό Συμβούλιο αυτου. 

ν) Οι δύο αιρετοί εκπρόσωποι του κλάδου εκπαιδευ¬ 
τικών δευτεροβάθμιας εκπαίδευσης, που αναπληρώνο¬ 
νται από τους αναπληρωματικούς εκπροσώπους 
νι) Ένας εκπάιδευτικός της δευτεροβάθμιας εκπαί¬ 
δευσης με βαθμό Α με τον αναπληρωτή του. που 
ορίζονται ύστερα από πρόταση του οικείου δευτερο¬ 
βάθμιου συνδικαλιστικού οργάνου των εκπαιδευτικών. 

2. Για τον ορισμό των μελών των Συμβουλίων Επιλογής 
της προηγούμενης παραγράφου ο Υπουργός Εθνικής 
Παιδείας και Θρησκευμάτων απευθύνει σχετικό ερώτημα 
προς το Παιδαγωγικό Ινστιτούτο ή προς παιδαγωγικό 
τμήμα ή παιδαγωγικό τομέα ή τομέα διοίκησης Α.Ε.Ι.. 
που καθορίζεται εκ περιτροπής κατά σειρά αρχαιότητας 
των Α.Ε.Ι., καθώς και προς τα ο.κεία δευτεροβάθμιο 


συνδικαλιστικά όργανα των εκπαιδευτικών και τάσσει 
εικοσαήμερη προθεσμία για την υποβολή των σχετικών 
προτάσεων. Σε περίπτωση που η προθεσμία αυτή πα- 
ρελθει άπρακτη, ο Υπουργός ενεργεί χωρίς την πρό¬ 
ταση. 

3. Καθήκοντα προέδρων κάθε Συμβουλίου Επιλογής 
ασκεί το υπό στοιχείο I κάθε περίπτωσης οριζόμενο 
μέλος αυτου και σε περίπτωση απουσίας η κωλύματος 

αναπληρώνεται στα καθήκοντα αυτά από τον αναπλη¬ 
ρωτή του. 

4. Σε κάθε Συμβούλιο Επιλογής ορίζεται γραμματέας, 
με τον αναπληρωτή του, από τους υπαλλήλους της 
Κεντρικής Υπηρεσίας του Υπουργείου Εθνικής Παιδείας 
και Θρησκευμάτων ή από εκπαιδευτικούς αποσπασμέ¬ 
νους στην υπηρεσία αυτή. 

5. Τα Συμβούλια Επιλογής εδρεύουν στην Κεντρική 
Υπηρεσία του Υπουργείου Εθνικής Παιδείας και Θρη¬ 
σκευμάτων. 

6. Η συγκρότηση των Συμβουλίων Επιλογής γίνεται 
με απόφαση του-Υπουργού Εθνικής Παιδείας και Θρη-' 
σκευματων, που δημοσιεύεται στην Εφημερίδα της Κυ- 
βερνήσεως. Η θητεία των μελών των Συμβουλίων αυτών 
είναι διετής. Κατά την πρώτη εφαρμογή η θητεία τους 
λήγει την 31.12.1996. 

Τα υπηρεσιακά συμβούλια που μέχρι την ισχύ του 
παρόντος νόμου είναι αρμόδια για την επιλογή Σχολικών 
Συμβούλων και Προϊσταμένων Διευθύνσεων και Γρα¬ 
φείων πρωτοβάθμιας και δευτεροβάθμιας εκπαίδευσης 
εξακολουθούν να λειτουργούν για την ολοκλήρωση της 

επανακρισης σε εκτέλεση αποφάσεων των διοικητικών 
δικαστηρίων. 

7. Η επιλογή των Διευθυντών και Υποδιευθυντών 
σχολικών μονάδων πρωτοβάθμιας και δευτεροβάθμιας 
εκπαίδευσης και των Προϊσταμένων των τμημάτων εκ¬ 
παιδευτικών θεμάτων των Διευθύνσεων πρωτοβάθμιας 
και δευτεροβάθμιας εκπαίδευσης γίνεται από τα οικεία 
περιφερειακά υπηρεσιακά συμβούλια πρωτοβάθμιας και 
δευτεροβάθμιας εκπαίδευσης, κατά περίπτωση. 

8. Τα συμβούλια επιλογής Σχολικών Συμβουλών είναι 
αρμόδια και γ,α τα θέματα υπηρεσιακής κατάστασης και 
πειθαρχικού δικαίου των Σχολικών Συμβούλων πρωτο¬ 
βάθμιας και δευτεροβάθμιας εκπαίδευσης, αντίστοιχα. 

9. Οι προσωρινοί Προϊστάμενοι Διευθύνσεων και Γρα¬ 
φείων Εκπαίδευσης, που έχουν επιλεγεί σύμφωνα με 
τις διατάξεις του άρθρου 3 του ν. 2188/1994 (ΦΕΚ 18 
Α), εξακολουθούν να ασκούν τα καθήκοντά τους μέχρι 
την τοποθέτηση των αντικαταστατών τους.· 

10 Η απόδοση των υποψήφιων στελεχών της εκ¬ 
παίδευσης στο εκπαιδευτικό έργο θα αρχίσει να συνυ¬ 
πολογίζεται μετά απο την εφαρμογή του συστήματος 
αξιολόγησης των εκπαιδευτικών. 

Με προεδρικό διάταγμα, που θα εκδοθεί με πρόταση 
του Υπουργού Εθνικής Παιδείας και Θρησκευμάτων θα 
προσδιορισθει η συμμετοχή της απόδοσης στο εκπαι¬ 
δευτικό έργο, στη γενική αξιολόγηση των υποψήφιων 
οτε/,εχων της εκπαίδευσης και η ανακατανομή των 
μονάδων αξιολόγησης κατά κατηγορίες κριτηρίων. 

11. Στη Νομαρχία Αθηνών συνιστώνται, από την ισχύ 
ίου παρόντος νόμου, ανά τρεις επιπλέον Διευθύνσεις 
πρωτοβάθμιος και δευτεροβάθμιας εκπαίδευσης, καθώς 
και αντίστοιχα περιφερειακά υπηρεσιακά συμβούλια Με 
απόφυση του Υπουργού Εθνικής Παιδείας και Θρησκευ¬ 
μάτων καθορίζονται οι εδρες και οι περιφέρειες αρμό- 

διοτητας των νέων και των υφιστάμενων διευθύνσεων 
και περιφερειακών υπηρεσιακών συμβουλίων. 

12. Οι διατάξεις του άρθρου 6 παρ. 1 του ν. 2043/1992 
(ΦΕΚ 79 Α') καταργούνται στο μέρος που αναφέρονται 
στη σύσταση διευθύνσεων εκπαίδευσης και περιφερεια¬ 
κών συμβουλίων στις Νομαρχίες Αθηνών, Πειραιά, Α¬ 
νατολικής Αττικής και Δυτικής Αττικής. 

13. Οι εκλογές για την ανάδειξη αιρετών εκπροσώπων 
των εκπαιδευτικών στα υφιστάμενα και τα νέα περιφε¬ 
ρειακά υπηρεσιακό συμβούλια πρωτοβάθμιας και δευ¬ 
τεροβάθμιος εκπαίδευσης των Νομαρχιών Αθηνών, Α¬ 
νατολικής Αττικής, Δυτικής Αττικής και Πειραιά θα 
διεξαχθούν εντός μηνος από την ισχύ του παρόντος 
νόμου. Με απόφαση του Υπουργού Εθνικής Παιδείας 
και Θρησκευμάτων καθορίζονται οι λεπτομέρειες διε¬ 
ξαγωγής των εκλογών των αιρετών εκπροσώπων. 

14. Η λειτουργία των υφιστάμενων περιφερειακών 
υπηρεσιακών συμβουλίων πρωτοβάθμιας και δευτερο¬ 
βάθμιας εκπαίδευσης των Νομαρχιών Αθηνών, Ανατο¬ 
λικής. Αττικής, Δυτικής "Αττικής και Πειραιά, με την 
προβλεπόμενη σύνθεσή τους και την περιφέρεια αρ- 
μοδιότητάς τους, θεωρείται νόμιμη από την ισχύ του 
ν. 2240/1994 (ΦΕΚ 153 Α') μέχρι τη συγκρότηση των 
νέων συμβουλίων της παραγράφου 11. 

15. Οι προθεσμίες που προβλέπονται στο άρθρο 3 
παράγραφοι 4 και 7 στιχ. γ του ν. 2188/1994 (ΦΕΚ 18 
Α') και στο άρθρο 2 παρ. 5 του ν. 2233/1994 (ΦΕΚ 141 
Α') παρατείνονται μέχρι 31.12.1994. 

Άρθρο 17 
Ισχύς 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως, εκτός 
αν ορίζεται διαφορετικά από τις επί μέρους διατάξεις. 


Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 13 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

Α. ΠΕΠΟΝΗΣ Γ. ΑΡΣΕΝΗΣ 


ΕΣΩΤΕΡΙΚΩΝ 

Κ. ΣΚΑΝΔΑΛΙΔΗΣ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

ΥΓΕΙΑΣ, ΠΡΟΝΟΙΑΣ 4 ΚΟΙΝ. ΑΣΦ/ΣΕΩΝ 

Δ. ΚΡΕΜΑΣΤΙΝΟΣ 

ΕΘΝΙΚΗΣ ΠΑΙΔΕΙΑΣ 4 ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 


ΒΙΟΜ/ΝΙΑΣ, ΕΝΕΡΓΕΙΑΣ 4 ΤΕΧΝ/ΠΑΣ 

Κ. ΣΗΜΙΤΗΣ 


Γ. ΠΑΠΑΝΤΩΝΙΟΥ 

ΕΡΓΑΣΙΑΣ 

I. ΣΚΟΥΛΑΡΙΚΗΣ 

ΔΙΚΑΙΟΣΥΝΗΣ 

Γ. ΚΟΥΒΕΛΑΚΗΣ 

ΠΟΛΙΤΙΣΜΟΥ 

Α. ΜΙΚΡΟΥΤΣΙΚΟΣ 

ΑΝΑΠΛΗΡΩΤΗΣ 

ΠΕΡ/ΝΤΟΣ, ΧΩΡ/ΞΙΑΣ 4 ΔΗΜ. ΕΡΓΩΝ 

Κ. ΓΕΙΤΟΝΑΣ 


ΟΙ ΥΦΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ 4 ΚΟΝ. ΑΣΦ/ΣΕΩΝ 

Μ. ΑΡΣΕΝΗ Φ. ΙΩΑΝΝΙΔΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 13 Δεκεμβρίου 1994 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Ε ΘΝIΚΟ ΤΥΠΟ Γ ΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 
Ταχ. Κώδικας 
ΤΕίΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ ΟΡ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 


Χ ΡΗΣΙΜΕΣ ΠΛ ΗΡΟΦΟΡΙΕΣ 


* πίπΛίηηίΐΥΝ ° λω <- ν ! ων Τει ί χών Σολωμού 51 τηλ.: 52.39.762 

# ΒΙΒΛΙΟΘΗΚΗ: Σολωμου 51 τηλ : 52.48.188 

. ^ ια . φωτοαντίγραφα παλαιών τευχών στην οδό Σολωμού 51 τηλ : 52 48 141 
ΐμημα πληροφόρησης: Για τα δημοσιεύματα των ΦΕΚ Σολωμού 51 τηλ 52 25 713 - 52 49 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48 785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25 761 


' ΑποοτοΑη ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


κατά τεύχος της Ε ΦΗΜ Ε ΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 1 7 έως 24 δρχ. 200 
Από 25 σελίδες κα, πάνω η τιμή πώλησης κάθε φύλλου (δοέλ,δου ή μέρους αυτού) αυξάνεται κατά 50 δρχ. 


Μπ ° ρεΙΤενα γίν£ΤΕ συν δρομητής γ,α όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικό ς αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 
α) Για το Τεύχος Α' 


β) 

Υ) 

δ) 

ε) 

στ) 

ζ) 

η) 

θ) 

ι) 


» 

» 

» 

» 

» 

» 

» 

» 

» 


» 

» 

» 

» 

» 

» 

» 

» 

» 


Β' 

Γ' 

Δ' 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε & Ε.Π.Ε. 


Δρχ 


ια) Γ ια όλα τα Τεύχη εκτός ΤΑΕ-ΕΠΕ 


Κωδικός αριθ. κατάθεσης στο Δημόσιο Ταμείο 3512 


15.000 
30.000 
10 . 000 ; 
30.000 
20.000 
10.000 
5.000 
10.000 
3.000 

200.000 ! 

100.000 ί 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 


» 

» 

» 

» 

» 

» 


750 
1.500 
500 
1.500 
1.000 
500 
250 
500 
150 
10.000 
5 000 


Πλ ηροφο ρίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








